qundao/data-zh-poetry huggingface dataset:
夏日读百家书有感
作者：王弘诲
朝代：明

朱明缓修旭，薰风净游尘。萧然澹閒馆，虚白生微春。鞅掌谢物役，竹素探奇珍。冥搜七略备，玄览百家陈。展卷一以玩，触处洞原因。千圣久湮没，诸子争嶙峋。微言著简册，浩瀚凌霄垠。一致而百虑，沧海譬浮津。旷观宇宙来，经纬难具论。掩帙且默坐，息念存吾真。玩物徒丧志，无乃劳精神。所以鲁中叟，一贯遗陶甄。森森万象间，心上分经纶。矧今际熙代，大道炳苍旻。六经与诸子，日月等参辰。异趣均亡羊，斯言当书绅。常恐蒲柳姿，偃蹇随荆榛。勉旃策康庄，他岐息征轮。
外孙张穆叔从父命远行至今半载杳无消息怅然感怀二首
作者：王弘诲
朝代：明

远别仓皇归路长，王孙芳草怨斜阳。祇知世子能共命，未念辞亲亦有方。针虎百身宁可赎，子胥一剑为谁亡。悠悠思子宫前水，欲赋招魂恐断肠。游子天涯慈母衣，密缝曾否意迟归。可怜向长婚初毕，漫学卢敖计总非。霜雁已还虚信息，镜鸾空睹失容辉。何时龙剑成双合，萧瑟寒江怨落晖。
外孙张穆叔从父命远行至今半载杳无消息怅然感怀二首·其一
作者：王弘诲
朝代：明

远别仓皇归路长，王孙芳草怨斜阳。祇知世子能共命，未念辞亲亦有方。针虎百身宁可赎，子胥一剑为谁亡。悠悠思子宫前水，欲赋招魂恐断肠。
外孙张穆叔从父命远行至今半载杳无消息怅然感怀二首·其二
作者：王弘诲
朝代：明

游子天涯慈母衣，密缝曾否意迟归。可怜向长婚初毕，漫学卢敖计总非。霜雁已还虚信息，镜鸾空睹失容辉。何时龙剑成双合，萧瑟寒江怨落晖。
外弟周心如鸿胪南归寿母
作者：王弘诲
朝代：明

谁不荣新命，君应念老亲。独将怀阙意，遥慰倚门人。别日怜游子，归年见侍臣。霞觞初献祝，珠履竞邀宾。节向天中启，筹从海屋申。萱花开更绿，兰树望踰新。莱彩欢无极，潘舆念每频。别来池草梦，还拟帝城春。
夜宿江馆即事
作者：王弘诲
朝代：明

秋晚鸣鸿归路长，渚清眠鸟狎波光。流星乱点浮空碧，细露寒飘落叶黄。舟映野蘋摇远浦，屋连丛树带清霜。悠悠客梦耽衾枕，寂寂村更听渺茫。
夜饮水晶庵
作者：王弘诲
朝代：明

坐拥芙蓉隔岸浮，杯涵沆漭吸寒流。水晶宫里人如玉，铁笛飘飘海月秋。
大椿图为郭明龙太史题
作者：王弘诲
朝代：明

沧桑衍麻姑，蓬莱深浅犹难图。蟠桃艳王母，穹昊微茫岂易睹。大椿尝闻纪漆园，春秋万有六千年。一从此树名上古，至今画谱纷流传。风流太史郭林宗，入门下马气如虹。手携此图邀赋咏，顾言献寿□阿翁。阿翁种德如种树，百年便作万年计。□□□□雪霜姿，轮菌夙称庙廊器。昔时朱轓骖□□，□□曾洒随车雨。茇树今留蔽芾阴，栽□□□□阳里。迩来解组还山中，武昌云树交蒙茸。舒散形骇长自适，魏瓠齐栎将无同。独含太液灌灵根，芝英兰蕊交暄妍。迈种发祥徵太史，秀色高标振木天。问翁行年踰稀古，渥丹为颜雪垂耳。辟谷多应授赤松，出关傥许随仙李。伫看丹诏下蒿莱，扶桑晓日相昭回。柳径总称鸾凤树，桃源都拟栋梁材。我披大椿图，试赋大椿篇。繄翁人中树兮何嶙峋，吾不知其深培厚植几秋春。祇今凝承雨露，披拂云烟，行当芘广野而凌苍旻。觉海菩提成善果，牛山大木长心田，彼椿之大何加焉。君不见南山桥，北山梓，俯仰垂休自今古。又不见燕山桂，惬山槐，流芳奕代何悠哉。世间不朽终何物，惟有荣名万载难湮没。试看古来树德人，岂与寻常卉木论岁月。君家大椿之树亦如此，蒙庄所称似未喻其旨。乔木何如有世臣，太史勖之而已矣。
天池
作者：王弘诲
朝代：明

千峰拥禅刹，一见濯天池。心源通性海，消息几人知。
天池
作者：王弘诲
朝代：明

蹑蹬穿萝度岭危，逢人不识使君谁。门开野寺青枫晚，泉隐天池绿藓滋。客过上方传法密，僧归古洞出山迟。漫游无事多题壁，寂历苍苔有断碑。
天津舟次送叶龙塘年丈备兵永平
作者：王弘诲
朝代：明

蓟门春色拥霓旌，杯酒河梁话别情。报国丹心应自许，行边绣斧若为荣。潮河坐镇胡霜肃，□海临关汉月清。共羡为儒兼将略，时来谈笑著勋名。
天游峰
作者：王弘诲
朝代：明

天游峭壁削成屏，铁嶂排空万仞横。一曲清溪峰外转，恍如银汉绕金城。
天竺寺参观音大士像
作者：王弘诲
朝代：明

何来三竺倚山椒，妙相庄严绝世嚣。祥鸟拟窥丹鹫出，昙花偏傍白猿娇。摩珠峰顶晴看月，梵语江门隐听潮。六凿尘根俱洗尽，可容香钵解金貂。
奉邀樊以斋寓公泛舟西湖
作者：王弘诲
朝代：明

天与幽人得鉴湖，到来生计满菰蒲。雷门风景怀今昔，蜃市楼台望有无。对酒客同湘水度，赋诗人拟辋川图。百年吾道沧洲在，千里同心兴不孤。
婿陈子行儿鲲同游太学
作者：王弘诲
朝代：明

太学惭予旧典型，兹游何必减趋庭。谈交到处须三益，灯火随时对六经。老我骥心先按伏，逢人莺语谢丁宁。天涯不尽临岐话，儿女无忘把袂听。
嬴惠庵十景诗为邓元宇将军赋 其一 莲峰映水
作者：王弘诲
朝代：明

藕花洲上感飘蓬，依约残妆媚晚风。何事轻盈还照步，西方生处水晶宫。
嬴惠庵十景诗为邓元宇将军赋 其七 虹桥飞瀑
作者：王弘诲
朝代：明

长虹捲瀑雨花飘，缑岭从谁听玉箫。千载琼浆何处捧，空疑仙子度蓝桥。
嬴惠庵十景诗为邓元宇将军赋 其三 云屏拥翠
作者：王弘诲
朝代：明

山拥云屏似九疑，行人下马问洪祠。鹧鸪声里琼台暮，黯淡千秋两地思。
嬴惠庵十景诗为邓元宇将军赋 其九 层岩晚眺
作者：王弘诲
朝代：明

游魂嬴惠两相依，徙倚层峦吊落晖。千载彭殇一抔土，牛山何必泪沾衣。
嬴惠庵十景诗为邓元宇将军赋 其二 湖光涵月
作者：王弘诲
朝代：明

烟波荡漾莫愁湖，人去台荒月影孤。悔比嫦娥应记取，封侯较羿不如夫。
嬴惠庵十景诗为邓元宇将军赋 其五 八月星槎
作者：王弘诲
朝代：明

盈盈秋水恍银河，登泛时随八月槎。织女支机君莫问，人间往事已蹉跎。
嬴惠庵十景诗为邓元宇将军赋 其八 古洞生烟
作者：王弘诲
朝代：明

洞口斜阳海气蒸，茫茫宇宙想神凝。境非吾土终惆怅，不见温陵见万陵。
嬴惠庵十景诗为邓元宇将军赋 其六 三春农务
作者：王弘诲
朝代：明

年年黍稷纪惟馨，布谷催农尽日听。寂寞一区香火地，千秋血食飨岩扃。
嬴惠庵十景诗为邓元宇将军赋 其十 石室仙踪
作者：王弘诲
朝代：明

石门幽鸟语关关，仙子游踪不可攀。总为伤情无尽处，年年合浦叶飞还。
嬴惠庵十景诗为邓元宇将军赋 其四 石窦泉香
作者：王弘诲
朝代：明

季子坡翁怀古间，松楸石窦水潺湲。源源本本钟情处，家在泉南第几山。
嬴惠庵十景诗为邓元宇将军赋·莲峰映水
作者：王弘诲
朝代：明

藕花洲上感飘蓬，依约残妆媚晚风。何事轻盈还照步，西方生处水晶宫。烟波荡漾莫愁湖，人去台荒月影孤。悔比嫦娥应记取，封侯较羿不如夫。山拥云屏似九疑，行人下马问洪祠。鹧鸪声里琼台暮，黯淡千秋两地思。季子坡翁怀古间，松楸石窦水潺湲。源源本本钟情处，家在泉南第几山。盈盈秋水恍银河，登泛时随八月槎。织女支机君莫问，人间往事已蹉跎。年年黍稷纪惟馨，布谷催农尽日听。寂寞一区香火地，千秋血食飨岩扃。长虹捲瀑雨花飘，缑岭从谁听玉箫。千载琼浆何处捧，空疑仙子度蓝桥。洞口斜阳海气蒸，茫茫宇宙想神凝。境非吾土终惆怅，不见温陵见万陵。游魂嬴惠两相依，徙倚层峦吊落晖。千载彭殇一抔土，牛山何必泪沾衣。石门幽鸟语关关，仙子游踪不可攀。总为伤情无尽处，年年合浦叶飞还。
孔剑锋种种幻术而尤精推数学能道人心上事历历不爽若有鬼神通之书此问之二首
作者：王弘诲
朝代：明

纷纷幻术解人颐，游意神通更出奇。我有三心寻不得，问君何处可前知。安心久矣破支离，一笑犹堪对偃师。山鬼料应侏俩辨，可能猜就老夫诗。
孔剑锋种种幻术而尤精推数学能道人心上事历历不爽若有鬼神通之书此问之二首·其一
作者：王弘诲
朝代：明

纷纷幻术解人颐，游意神通更出奇。我有三心寻不得，问君何处可前知。
孔剑锋种种幻术而尤精推数学能道人心上事历历不爽若有鬼神通之书此问之二首·其二
作者：王弘诲
朝代：明

安心久矣破支离，一笑犹堪对偃师。山鬼料应侏俩辨，可能猜就老夫诗。
孝懿皇后挽歌
作者：王弘诲
朝代：明

龙楼曾问寝，凤掖尚留欢。葛藟萦樛木，蘋蘩王季兰。汉帷今已隔，湘瑟为谁弹。最是怀恩处，深宫泪几残。海宇瞻慈训，宫闱式令仪。鸿休垂玉册，鸾驭集瑶池。露满园陵暗，风凄天地悲。丹旟候晓发，归路杳何期。珠丘初袝兆，轩曜正回光。地胜祥烟合，山深王气藏。镜悬辽海月，花散蓟门霜。趋走伤心处，香烟万古长。落日悲笳动，高原翠辇乘。湘江从舜去，湖水共辕升。诒燕谋空在，占熊梦未徵。层台今望切，何处对昭陵。
孝懿皇后挽歌·其一
作者：王弘诲
朝代：明

龙楼曾问寝，凤掖尚留欢。葛藟萦樛木，蘋蘩王季兰。汉帷今已隔，湘瑟为谁弹。最是怀恩处，深宫泪几残。
孝懿皇后挽歌·其三
作者：王弘诲
朝代：明

珠丘初袝兆，轩曜正回光。地胜祥烟合，山深王气藏。镜悬辽海月，花散蓟门霜。趋走伤心处，香烟万古长。
孝懿皇后挽歌·其二
作者：王弘诲
朝代：明

海宇瞻慈训，宫闱式令仪。鸿休垂玉册，鸾驭集瑶池。露满园陵暗，风凄天地悲。丹旟候晓发，归路杳何期。
孝懿皇后挽歌·其四
作者：王弘诲
朝代：明

落日悲笳动，高原翠辇乘。湘江从舜去，湖水共辕升。诒燕谋空在，占熊梦未徵。层台今望切，何处对昭陵。
孤山吊林和靖墓
作者：王弘诲
朝代：明

霞光低叠浪，暝色送回桡。宛转沿孤屿，苍茫过断桥。衔杯千刹出，迎艇万峰朝。梅鹤怀高隐，幽魂何处招。
宿卧佛寺
作者：王弘诲
朝代：明

衔命出西郊，散步东林下。凉飙肃高秋，物色净堪把。慈云归晚岫，慧日低平野。入门礼空王，偃息无冬夏。隐几意沉冥，支颐类潇洒。莲衾拥贝衲，四坐俱幽雅。古刹劫何年，废庑馀残瓦。遥忆西来时，传灯从白马。忘言设教诠，住想拚身舍。乾坤一蘧庐，万物一土苴。本无梦与醒，庄蝶纷虚假。悠悠经几劫，此意知应寡。朅来倚绳床，辗转学般若。形骸念拘束，幻妄甘聊且。何日投名山，一入远公社。请證无生言，抑亦先觉者。
宿太平驿
作者：王弘诲
朝代：明

青山迢递望邮程，候吏欣闻报太平。瘴疠已消盘瓠穴，旌旗犹列伏波营。乱峰孤馆停车骑，野水危桥度驿城。肃肃宵征思远道，天涯芳草不胜情。
寄题木谷岭奇石补炼东南事有无，中天倚柱白云孤。端衣未下元章拜，纳履先占圯上符。●全粤诗卷三八五峡山寺
作者：王弘诲
朝代：明

缥缈烟霞四望开，仙人此地有楼台。玉环已化猿踪隐，丹灶犹存鹤驭来。溪上碧桃和露种，洞中瑶草傍云培。扪萝路入青霄近，欲伴前山帝子哀。
寄题杨太宰桃花岭
作者：王弘诲
朝代：明

鲍山深处有桃园，太宰当年别业存。荐实会同瑶水宴，迷花何必武陵源。千年隔洞应含笑，几树成蹊总不言。见说天边多雨露，祇今培植满公门。
寄题陈玉垒太史清华楼居集句四首
作者：王弘诲
朝代：明

白帝城头春草生，凭高一望九愁轻。山光水色浑无恙，鸟啭歌声各自成。雨洗亭皋千亩绿，剑横天外八风清。閒眠尽日无人到，江汉风流万古情。澄波虚阁似仙家，占断城中好物华。帘户每宜通乳燕，碧池新涨浴□鸦。山中习静观朝槿，江上诗情为晚霞。杨柳入楼吹玉笛，更持红烛赏残花。峨眉山月半轮秋，烽火城西百尺楼。烟柳疏疏人悄悄，西风淡淡水悠悠。闹依陶士开三径，肯学张衡咏四愁。见说夜深星斗畔，群仙相望在瀛洲。白石溪边自结庐，烟霞明灭上清居。古人已用三冬足，旧友相依万里馀。叶下绮窗银烛冷，荷翻翠盖水堂虚。烦君远示青囊录，欲报琼瑶愧不如。
寄题陈玉垒太史清华楼居集句四首·其一
作者：王弘诲
朝代：明

白帝城头春草生，凭高一望九愁轻。山光水色浑无恙，鸟啭歌声各自成。雨洗亭皋千亩绿，剑横天外八风清。閒眠尽日无人到，江汉风流万古情。
寄题陈玉垒太史清华楼居集句四首·其三
作者：王弘诲
朝代：明

峨眉山月半轮秋，烽火城西百尺楼。烟柳疏疏人悄悄，西风淡淡水悠悠。闹依陶士开三径，肯学张衡咏四愁。见说夜深星斗畔，群仙相望在瀛洲。
寄题陈玉垒太史清华楼居集句四首·其二
作者：王弘诲
朝代：明

澄波虚阁似仙家，占断城中好物华。帘户每宜通乳燕，碧池新涨浴□鸦。山中习静观朝槿，江上诗情为晚霞。杨柳入楼吹玉笛，更持红烛赏残花。
寄题陈玉垒太史清华楼居集句四首·其四
作者：王弘诲
朝代：明

白石溪边自结庐，烟霞明灭上清居。古人已用三冬足，旧友相依万里馀。叶下绮窗银烛冷，荷翻翠盖水堂虚。烦君远示青囊录，欲报琼瑶愧不如。
寇公祠
作者：王弘诲
朝代：明

陨星炎徼感忠魂，植竹公安节气屯。当日楼台无地起，至今香火有祠存。海山遗谶流南粤，锁钥标名寄北门。莫问眼丁何处拔，朱崖流落有谁论。
对菊
作者：王弘诲
朝代：明

粲粲金英美可餐，九秋风露与清寒。多情似与诗人约，一夜丛开满药栏。
寿伯兄歌
作者：王弘诲
朝代：明

变星隔夜临河浒，霞觞次第开梅坞。先庚用九应乾龙，后甲八风从啸虎。差池十载联雁行，迢递千秋荐麟脯。小弟花甲岁始周，我兄萝图秩稀古。太原乔木挺庄椿，八千岁月寻常睹。荆花顾影会连枝，池草含情听覼缕。忆从少小趋庭闱，桂馥兰馨毓芝圃。太丘声价重元方，骠骑才名先第五。霜蹄屡蹶称数奇，寒窗谁伴蠹鱼腐。捐赀曾助汉家边，置身已历育贤薮。通籍应随光禄勋，投閒忽漫追巢父。谷口烟霞任往来，碧山猿鹤忘宾主。老去生涯托素封，田家岁事占晴雨。留馀剩有一经畬，种德还师二贤矩。心谷新储市义仓，善果深藏不竭府。星高溟海少微躔，风韵商山紫芝宇。洛阳结社会耆英，汉阴父老欣同聚。祇今初度庆兹辰，岳降生申爰及甫。绛县甲子增老人，幔亭张处称彭祖。凫舄书传汉尚方，缑山乐应冯夷鼓。仲氏今年六十七，季妹五帙加二数。白首儿孙各满前，天伦至乐森庭户。弟也驰驱念载馀，五陵衣马缁尘土。桃李芳园几后时，初衣幸及莱阶舞。东海亲瞻寿域开，西昆并集瑶池羽。黄耇堪从大斗酌，青牛邀取函关伍。秋色澄江咏鹡鸰，春风上苑吟鹦鹉。埙篪未奏南山曲，琴瑟先调棠棣谱。尔日斯迈月斯征，夙夜无忝交相努。何当天际同朔儿，不枉人间其王母。
寿司理熊公时署儋耳
作者：王弘诲
朝代：明

载酒堂前庆寿筵，风流刺史借坡仙。持将制锦添尧衮，理却横琴助舜弦。海甸梧桐瞻凤彩，春明乔木听莺迁。如冈不浅邦人颂，为上南华第一篇。
寿少傅杨公
作者：王弘诲
朝代：明

曳履班高玉殿东，三朝劻辅老臣忠。清心水镜孤悬外，宏略兵符四顾中。绛县纪年增甲子，汉庭师事识申公。麒麟他日看图画，司马何人第一功。
寿母篇
作者：王弘诲
朝代：明

洛社结耆英，亲在嫌称老。招邀频致辞，衡门日如扫。以兹数逡巡，展转荣怀抱。今日登君堂，既醉陈颂祷。吴氏起延陵，何代兴琼岛。宾州司理后，文献足徵考。及尔称二难，月旦高诠藻。伯也举于乡，花县辞荣早。门多长者车，群髦赖甄造。仲氏富文学，六籍穷探讨。孝友贡明廷，惟善以为宝。盛事难具论，乡邦喜谈道。慈闱奉起居，百岁常相保。韡韡棠棣华，欣欣忘忧草。金母侍朔儿，天花明绣袄。埙篪乐且耽，琴瑟皆静好。庭阶长兰玉，化日明如杲。时闻子晋笙，来献安期枣。衰朽愧无文，岁月空潦倒。请赓寿母篇，窃比商山皓。
寿潘光禄母七十
作者：王弘诲
朝代：明

使君谒帝来燕甸，九重亲视尚方膳。汉宫新袖玉桃回，言向瑶池展春宴。瑶池阿母寿古稀，年年青鸟衔云飞。筹添海上恩光渥，舞罢花间昼锦辉。即见潘舆趋禁闼，肯誇莱彩恋庭闱。
寿萱卷为刘母邓孺人赋
作者：王弘诲
朝代：明

慈母年高雪满簪，大罗仙籍喜初谙。百年丸胆心应苦，五桂承颜愿已甘。南海星精占婺女，北堂花信报宜男。綵衣膝下春如海，岁岁称觞客尽酣。
寿许鉴垣七十
作者：王弘诲
朝代：明

葛巾野服俨仪容，知是旌阳第几宗。家有紫芝供白鹿，身随玄鹤憩青松。时名日满山中酒，世事云閒海上峰。八百五陵诸弟子，谁驱鸡犬一相从。
寿陈松师相公
作者：王弘诲
朝代：明

南极星依北斗崇，三台望重五云中。盐梅旧契归商鼎，剑履新恩出汉宫。太液池边承掌露，直庐阶畔舞衣风。精神龙马今应健，图像麟台更纪功。铜龙紫气浮朱绂，金阙祥光隐碧纱。笃行汉庭推石氏，雄文西蜀迈苏家。蟠桃露缀丹盘冷，玉树风垂彩袖斜。燮理万方同寿域，蓬壶冰月湛流霞。两朝声望许谁先，一品承恩晚节全。身比温公归洛日，寿同柱史度关年。山林岁月从今得，汗简勋名与世传。耿耿丹心常恋主，夜深北斗望犹悬。晴日都门寿斝斟，秋风江上拂华簪。全真久辟留侯谷，散族惟馀疏傅金。霄汉共怜鸿迹远，丝纶独羡凤毛森。东山未厌苍生望，渭水宁辞白发侵。
寿陈松师相公·其一
作者：王弘诲
朝代：明

南极星依北斗崇，三台望重五云中。盐梅旧契归商鼎，剑履新恩出汉宫。太液池边承掌露，直庐阶畔舞衣风。精神龙马今应健，图像麟台更纪功。
寿陈松师相公·其三
作者：王弘诲
朝代：明

两朝声望许谁先，一品承恩晚节全。身比温公归洛日，寿同柱史度关年。山林岁月从今得，汗简勋名与世传。耿耿丹心常恋主，夜深北斗望犹悬。
寿陈松师相公·其二
作者：王弘诲
朝代：明

铜龙紫气浮朱绂，金阙祥光隐碧纱。笃行汉庭推石氏，雄文西蜀迈苏家。蟠桃露缀丹盘冷，玉树风垂彩袖斜。燮理万方同寿域，蓬壶冰月湛流霞。
寿陈松师相公·其四
作者：王弘诲
朝代：明

晴日都门寿斝斟，秋风江上拂华簪。全真久辟留侯谷，散族惟馀疏傅金。霄汉共怜鸿迹远，丝纶独羡凤毛森。东山未厌苍生望，渭水宁辞白发侵。
尚书考满蒙恩赋归三世俱拜二品诰命焚黄先垄感而有述
作者：王弘诲
朝代：明

世家清白守遗经，乡里人传积善名。岂谓一生艰薄禄，忽看三代位春卿。制词褒处云霞烂，延赏颁时雨露荥。夙夜君恩何以报，松楸焚草泪沾缨。
山庄杂咏
作者：王弘诲
朝代：明

幽居屏嚣尘，遁迹寻丘壑。辞家恣远游，明农矢耕凿。芊绵野径纡，散诞田园乐。清霜拂疏茅，凉月罩广幕。禾黍报西成，犁锄戒东作。林醪瓮缶供，古意存真朴。鸿飞志高冥，凤览翔寥廓。即此颐深栖，琴书聊尔托。自学为生理，因谙农圃情。时拟鹿门人，相从耦而耕。树艺与稼穑，小大名有营。择木羡高鸟，临水濯长缨。婆娑衡宇下，偃仰遂平生。伐檀古所珍，考槃利居贞。吾闻于陵子，灌园薄齐卿。亦有陶朱公，扁舟垂令名。岂不贵轩冕，云壑自潜形。古人秉微尚，遐哉谢尘荣。
山庄杂咏·其一
作者：王弘诲
朝代：明

幽居屏嚣尘，遁迹寻丘壑。辞家恣远游，明农矢耕凿。芊绵野径纡，散诞田园乐。清霜拂疏茅，凉月罩广幕。禾黍报西成，犁锄戒东作。林醪瓮缶供，古意存真朴。鸿飞志高冥，凤览翔寥廓。即此颐深栖，琴书聊尔托。
山庄杂咏·其二
作者：王弘诲
朝代：明

自学为生理，因谙农圃情。时拟鹿门人，相从耦而耕。树艺与稼穑，小大名有营。择木羡高鸟，临水濯长缨。婆娑衡宇下，偃仰遂平生。伐檀古所珍，考槃利居贞。吾闻于陵子，灌园薄齐卿。亦有陶朱公，扁舟垂令名。岂不贵轩冕，云壑自潜形。古人秉微尚，遐哉谢尘荣。
山癯老人九景诗和毕松坡大宰韵 其一 长林社谕
作者：王弘诲
朝代：明

步屧风林春事深，田家结社几相寻。每从更老宣皇谕，稍罄江湖恋阙心。帗舞观时分柘影，丛祠祭罢对枌阴。诙谐割肉论陈事，潦倒能辞霜鬓侵。
山癯老人九景诗和毕松坡大宰韵 其七 松坡晚节
作者：王弘诲
朝代：明

半亩松阴隐绿坡，青山云物昼峨峨。春深雨露栽培厚，岁晚冰霜节操多。不羡椿枝传添圃，长疑桂影拂银河。秦封丁梦当年事，摩顶餐脂鬓未皤。
山癯老人九景诗和毕松坡大宰韵 其三 蒲沼添筹
作者：王弘诲
朝代：明

山中长夏自伊吾，令节俄传沼上蒲。驻色仙标同药饵，轻身灵液谢藜扶。已闻海屋增还算，更羡安期长道躯。四世祇令闻毕命，千秋宁许贺家湖。
山癯老人九景诗和毕松坡大宰韵 其九 寿李封君六十
作者：王弘诲
朝代：明

丈人家世本神仙，异代长生复此筵。谷有紫芝供白鹿，身随玄鹤驾苍烟。松关习静风尘稳，兰省传芳雨露偏。记取五千从此始，函关望气是何年。
山癯老人九景诗和毕松坡大宰韵 其二 崇明归咏
作者：王弘诲
朝代：明

空门结约对菩提，出郭言旋日已西。酒醒尚怜花似醉，歌停时听鸟分啼。江山处处供吟藻，风月悠悠属品题。借问当年点也意，白云回首惠休栖。
山癯老人九景诗和毕松坡大宰韵 其五 丹灶回阳
作者：王弘诲
朝代：明

真人自昔本忘机，煮石餐霞事亦稀。九转功成人已去，一丘丹灶是耶非。参同何处订平叔，静定徐当叩子微。看取坎离交媾后，婴儿姹女莫教违。
山癯老人九景诗和毕松坡大宰韵 其八 金城辟暑
作者：王弘诲
朝代：明

何处山家景最幽，金城珠树印沧洲。参差楼阁慈云合，掩映溪山法雨浮。炎暑何能侵此地，清凉祇拟对新秋。独怜河朔为流者，何处相期汗漫游。
山癯老人九景诗和毕松坡大宰韵 其六 雪阁奇观
作者：王弘诲
朝代：明

阴风吹雪满杉山，清赏凭高出玉寰。寒倚半空飞阁外，光摇百尺画阑间。剡溪欲访饶清兴，梁苑分题判醉颜。独羡山公多郢曲，调高能使和人艰。
山癯老人九景诗和毕松坡大宰韵 其四 舒溪泛槎
作者：王弘诲
朝代：明

仙女溪边汉使槎，秋光如练漾云霞。蒹葭露冷鼋鼍稳，岛屿风惊雁骛斜。兰桨夷犹烟水合，锦帆缥缈斗牛赊。凭谁指点支机石，归向君平肆里誇。
山癯老人九景诗和毕松坡大宰韵 其四 舒溪泛槎
作者：王弘诲
朝代：明
体裁：七言律诗

仙女溪边汉使槎，秋光如练漾云霞。蒹葭露冷鼋鼍稳，岛屿风惊雁鹜斜。兰桨夷犹烟水合，锦帆缥缈斗牛赊。凭谁指点支机石，归向君平肆里誇。
山癯老人九景诗和毕松坡大宰韵·长林社谕
作者：王弘诲
朝代：明

步屧风林春事深，田家结社几相寻。每从更老宣皇谕，稍罄江湖恋阙心。帗舞观时分柘影，丛祠祭罢对枌阴。诙谐割肉论陈事，潦倒能辞霜鬓侵。空门结约对菩提，出郭言旋日已西。酒醒尚怜花似醉，歌停时听鸟分啼。江山处处供吟藻，风月悠悠属品题。借问当年点也意，白云回首惠休栖。山中长夏自伊吾，令节俄传沼上蒲。驻色仙标同药饵，轻身灵液谢藜扶。已闻海屋增还算，更羡安期长道躯。四世祇令闻毕命，千秋宁许贺家湖。仙女溪边汉使槎，秋光如练漾云霞。蒹葭露冷鼋鼍稳，岛屿风惊雁骛斜。兰桨夷犹烟水合，锦帆缥缈斗牛赊。凭谁指点支机石，归向君平肆里誇。真人自昔本忘机，煮石餐霞事亦稀。九转功成人已去，一丘丹灶是耶非。参同何处订平叔，静定徐当叩子微。看取坎离交媾后，婴儿姹女莫教违。阴风吹雪满杉山，清赏凭高出玉寰。寒倚半空飞阁外，光摇百尺画阑间。剡溪欲访饶清兴，梁苑分题判醉颜。独羡山公多郢曲，调高能使和人艰。半亩松阴隐绿坡，青山云物昼峨峨。春深雨露栽培厚，岁晚冰霜节操多。不羡椿枝传添圃，长疑桂影拂银河。秦封丁梦当年事，摩顶餐脂鬓未皤。何处山家景最幽，金城珠树印沧洲。参差楼阁慈云合，掩映溪山法雨浮。炎暑何能侵此地，清凉祇拟对新秋。独怜河朔为流者，何处相期汗漫游。丈人家世本神仙，异代长生复此筵。谷有紫芝供白鹿，身随玄鹤驾苍烟。松关习静风尘稳，兰省传芳雨露偏。记取五千从此始，函关望气是何年。
岁莫太学宴集分韵得天字
作者：王弘诲
朝代：明

玄冥送残腊，青陆启祥烟。报祀礼既彻，绎燕开宾筵。百蜡尚一泽，斯义古来然。况当献岁初，阳和普尧天。芳辰逗嘉会，庆赏非流连。太学徵故事，赓和有遗编。以吾一日长，言念聚星缘。清晨肃虚馆，寮友罗英贤。馂馀饫神惠，骀荡分春妍。忘形露悃愊，涤虑谢纷缠。盘有椒花献，杯有竹叶传。佐食增家酝，经费俭缗钱。酢酬既有秩，度矱胥无愆。酒半出素帙，探韵续新篇。载手祈康爵，既醉歌万年。缅怀皇祖时，人文此地偏。大烹隆鼎养，衿佩集蝉联。列圣久熙洽，儒风不昭宣。旷典幸兹在，风韵同后先。吾道有深羡，温饱非所怜。君看解嘲人，默然守太玄。亦有广文者，坐客寒无毡。其人虽往矣，其名犹著焉。浅薄诚滥叨，酹酒诸公前。愿言各努力，策足步英躔。帝德何能报，沧海输涓涓。稽首陈三雍，弦歌畅八埏。
岭南三名相 其一 张文献
作者：王弘诲
朝代：明

庾岭开门拜始兴，开元风度至今称。东南一自公爰立，伊吕千秋几嗣登。
岭南三名相 其三 丘文庄
作者：王弘诲
朝代：明

张崔二献称唐宋，丘起琼台辅圣明。千载斯文闻后死，几人吾党续先生。
岭南三名相 其二 崔清献
作者：王弘诲
朝代：明

东海北海龙潜起，何如南海凤孤骞。平生亦有□门梦，欣慕何缘为执鞭。
岭南三名相·张文献
作者：王弘诲
朝代：明

庾岭开门拜始兴，开元风度至今称。东南一自公爰立，伊吕千秋几嗣登。东海北海龙潜起，何如南海凤孤骞。平生亦有□门梦，欣慕何缘为执鞭。张崔二献称唐宋，丘起琼台辅圣明。千载斯文闻后死，几人吾党续先生。
岱宗吟
作者：王弘诲
朝代：明

我寻青帝问真源，至人邀我登天门。天门高高望何许，乃在咸池之阳岱宗之阯。石磴萦纡十八盘，云根磅礴九百里。厥初浑沌谁为凿，二仪中分列五岳。帝遣大皞奠此方，岩岩巨镇雄廖廓。洞天福地倚崔嵬，层霄万叠芙蓉开。黄河如带，渤海一杯。半夜见晓日，中岭兴云雷。齐州九点苍茫若可辨，吴阊匹练指碧空而惊猜。噫吁嚱，太山之高其不可极也，如此使人登之，飘飘乎若御冷风而超尘埃。忆昔登封七十二氏，厥有虞周，其名最著。秦汉以还此义微，金泥玉检纷兹瘗。祇今作者知何地，树亦不能为之留，碑亦不能为之记。惟有岩前倏忽变幻之白云，领略兴衰千古意。悠悠往事难具陈，振衣聊此朝群真。遥见玉女池前香馥郁，仙人洞里气氤氲。霓旌绛节交缤纷，云是上清大帝、碧霞元君，使人对此摇精魂。齐宫祝釐，祠官秩礼，嬴妇吹箫，冯夷击鼓。灵之来兮锡予祉，望而不见兮逍遥容与。傍有青鸟使，授予黄庭经。览之殊未了，倏忽还空冥。踌蹰胜览意何已，鞅掌尘踪未停轨。何当晞发长兹游，回头寄谢朗然子。
岳武穆祠
作者：王弘诲
朝代：明

霞岭荒丘久寂寥，朱仙遗恨尚难消。藏亏总为金牌误，赐剑空怜玉辇遥。古庙松杉标异代，旧宫禾黍暗前朝。忠魂尽作南枝树，风雨年年想后凋。
常武篇贺中丞常公遣师西征大捷五十韵
作者：王弘诲
朝代：明

赫赫中丞贵，煌煌东省联。名高三楚俊，望绝百寮先。侍圣登青琐，斋心献素笺。文墀翩独步，丹地划孤骞。枫陛仪鸿渐，槐阶待骏迁。虎符分重镇，熊轼授专权。白简迎霜动，乌台借月圆。句吴瞻露冕，于越仰台躔。南国氛常净，西陲警乍传。脱巾初聚蚋，建鼓遂滔天。羽檄徵兵急，辕门选将填。拊髀思哲彦，借箸赖名贤。耿贾图匡济，萧曹共斡旋。同心并秦越，戮力效鹰鹯。国步纾时急，宸衷鉴德虔。五兵申号令，九塞籍夤缘。铁骑兼程进，铜镳彻夜阗。前锋严校尉，后队肃楼船。剑拂霜初冷，弓弯月正弦。衔枚过涿野，超乘度居延。将出凶门勇，兵从死地全。如貅云阵合，饮马雪山颠。晕气方鸣镝，严飙更折绵。囊沙潜附蚁，沉灶欲生蠙。斩将壶浆应，登陴组练便。封堪尸筑观，流可血成川。免狡悲逃窟，鱼穷泣逝渊。黄流河失险，赤帜壁无坚。笞背中行伏，歼渠左纛悬。风清豺虎穴，电扫犬羊膻。幕府誇殊捷，材官陋备员。谁云如尾应，直是濡头然。南仲修戎日，东山振旅年。欢声来朔漠，喜色动甘泉。三表谋高汉，千金客赴燕。筦枢知豹略，封拜卜鸢肩。化瑟乾坤转，祥刀水陆剸。短狐今授首，丰豕莫张拳。秬鬯扬休烈，彤弓锡御筵。镌铭声奕奕，归极道平平。解网皇慈润，分茅圣泽偏。古称敦礼乐，今见止戈鋋。霄汉忧虞轸，黎元疾苦骈。经纶公勉矣，薄劣我终焉。邂逅承倾盖，襟期愿执鞭。铙吹喧露布，棨戟庆张旃。作赋赓常武，能诗匪仲宣。麒麟须画阁，班马续青编。伐自高千古，名应遍八埏。抒怀聊短什，清穆愧如椽。
庆仲兄七十九寿章
作者：王弘诲
朝代：明

万历癸丑新岁至，日躔娵訾尾初度。暖吹邹律应阳回，泰运天开景明媚。我兄八十迫人来，弟亦古稀更加二。荆花桃李竞芳园，春草池塘忝秀句。兄今三子领四孙，内外孙曾森玉树。弓治箕裘世象贤，扶摇皋野翩翩起。万事人间颇称足，三祝华封尽堪拟。弟也一子才抱孙，忝丁碌碌亦可喜。一堂和气满阶除，叠奏埙篪咏棠棣。今春首唱高年会，坐中五百有馀岁。香山洛社想风流，龙门应比通德里。兄今华诞近元宵，灯月交辉闹城市。诸老如期不约来，百年欢赏从今始。贱生七夕邀天孙，支机牛渚恣探取。归到成都问君平，坐中吾党还谁继。我日斯迈月斯征，夙夜无忝交相契。请从王母问偷儿，再访茅家三兄弟。
庐山黄龙寺
作者：王弘诲
朝代：明

锦屏历尽礼云窝，问道黄龙月夜过。五百应真窥海藏，三千秘密听弥陀。鸟依龙树传经寂，僧照寒潭悟法多。欲向东林仍载酒，空斋宁许病维摩。
庚午春兴四首时在彭泽江上
作者：王弘诲
朝代：明

青郊迎气转鸿钧，玉律初回禹甸春。行客不知梅节换，东风惟见柳条新。江湖目极心偏切，池草诗成梦更亲。笑煞洛阳裁胜者，看花犹是昔年人。凄风隔夜到江槎，绿鬓惊心又岁华。梅柳一春犹作客，天涯七月便离家。懒将壮志停孤剑，剩有韶光坐绛纱。独对海棠春梦醒，流莺刚报上林花。华发森森春自生，朝来揽镜若为情。才看西陆移乌晷，又见南枝送鸟声。光景邮亭怜过客，文章秘阁愧虚名。长安北去天应近，珍重梅花相伴行。长安晓日丽城闉，鸣玉朝来会北辰。紫府屏开翔翡翠，御炉香篆动麒麟。履端共庆闻天语，瑞应抽毫记史臣。怀曝此时何处献，观风还向帝庭陈。
庚午春兴四首时在彭泽江上·其一
作者：王弘诲
朝代：明

青郊迎气转鸿钧，玉律初回禹甸春。行客不知梅节换，东风惟见柳条新。江湖目极心偏切，池草诗成梦更亲。笑煞洛阳裁胜者，看花犹是昔年人。
庚午春兴四首时在彭泽江上·其三
作者：王弘诲
朝代：明

华发森森春自生，朝来揽镜若为情。才看西陆移乌晷，又见南枝送鸟声。光景邮亭怜过客，文章秘阁愧虚名。长安北去天应近，珍重梅花相伴行。
庚午春兴四首时在彭泽江上·其二
作者：王弘诲
朝代：明

凄风隔夜到江槎，绿鬓惊心又岁华。梅柳一春犹作客，天涯七月便离家。懒将壮志停孤剑，剩有韶光坐绛纱。独对海棠春梦醒，流莺刚报上林花。
庚午春兴四首时在彭泽江上·其四
作者：王弘诲
朝代：明

长安晓日丽城闉，鸣玉朝来会北辰。紫府屏开翔翡翠，御炉香篆动麒麟。履端共庆闻天语，瑞应抽毫记史臣。怀曝此时何处献，观风还向帝庭陈。
庚子自南礼乞归再会乡同年于珠江舟次
作者：王弘诲
朝代：明

群仙再聚五羊城，紫气关门傍斗横。履道九人称盛会，洛阳一社尽耆英。波恬海印鸥机息，月照松关鹤梦清。四十年来霄汉侣，几人重结岁寒盟。
建州城怀古
作者：王弘诲
朝代：明

建州城堞久蒿莱，胜国流传尚可哀。洞主有祠依绿树，美人无地问青梅。千年往事空啼鸟，一代遗踪尽劫灰。远涌溪前东逝水，凭高怅望意迟回。
开元塔
作者：王弘诲
朝代：明

宝塔崚嶒突地浮，郁葱佳气满恩州。天开奥窍标铜柱，海涌蓬莱结蜃楼。华表栖真来白鹤，函关望气过青牛。相从并是云霄侣，徙倚还堪姓氏留。
张公洞
作者：王弘诲
朝代：明

纷吾婴世网，久抱烟霞致。兹焉远于役，登探始快意。晨邀二三子，振策戒徒隶。搜奇历榛莽，揽胜穷幽邃。言指灵洞游，贾勇各将事。始焉通一窍，委宛将身试。盘涡几曲折，险绝潜惊悸。噌吰含语杳，炬烛分光炽。阴崖忽中敞，万巧争相媚。混沌鬼斧凿，日月入天閟。怪石骇崩腾，溜乳疑牵坠。或如钟磬悬，或如旌幢置。或伏如龙潜，或奋如虎视。或作仙掌邀，承露犹堪饵。或拟胡僧跪，俯仰狎如戏。丹灶与芝田，隐隐谁为治。变幻不可了，缤纷难悉记。须臾出天窗，旷朗时一塈。扫石坐丹台，挥觞佐劳勚。嘉会良足怡，浮生念如寄。一入紫芝房，愿解红尘累。弱水隔烟涛，蓬瀛渺飞翅。缅怀洞中人，道阻不可至。何当飧赤脂，即此奉玄辔。
张子翼江亭饯别四首送太史王忠铭北上应和
作者：王弘诲
朝代：明

乘槎十载念张骞，忽漫相逢已别筵。折柳一从琼海日，种瓜几度邵陵年。江湖世事堪浮白，岁月空斋自理玄。缩地无因长极目，椷书愁绝蓟门烟。万里遥分建水筵，百年初结女萝缘。合欢喜借蓝田誉，投赠应惭白雪篇。宇内君亲情并极，天涯儿女意多牵。何当姻娅过逢地，昼锦屏开孔雀边。风尘南望雁鸿劳，每忆新诗别后高。弄月几回寻钓艇，聚星何处对临皋。扶摇碧海看鹏背，接武青云待凤毛。中散知君疏懒甚，可能书札寄山涛。
张子翼江亭饯别四首送太史王忠铭北上应和·其一
作者：王弘诲
朝代：明

乘槎十载念张骞，忽漫相逢已别筵。折柳一从琼海日，种瓜几度邵陵年。江湖世事堪浮白，岁月空斋自理玄。缩地无因长极目，椷书愁绝蓟门烟。
张子翼江亭饯别四首送太史王忠铭北上应和·其三
作者：王弘诲
朝代：明

万里遥分建水筵，百年初结女萝缘。合欢喜借蓝田誉，投赠应惭白雪篇。宇内君亲情并极，天涯儿女意多牵。何当姻娅过逢地，昼锦屏开孔雀边。
张子翼江亭饯别四首送太史王忠铭北上应和·其四
作者：王弘诲
朝代：明

风尘南望雁鸿劳，每忆新诗别后高。弄月几回寻钓艇，聚星何处对临皋。扶摇碧海看鹏背，接武青云待凤毛。中散知君疏懒甚，可能书札寄山涛。
张子翼送王忠铭北上三十韵应和
作者：王弘诲
朝代：明

去矣辞乡国，参辰各一隅。悠悠念戚里，望望入天衢。景色当春媚，烟花满道铺。旌舆行处拥，冠盖望中都。计日燕山隔，停云海徼殊。顾予本薄劣，遘会登华枢。文苑承人乏，清班与众俱。许身同稷契，事主遇轩虞。青紫宁移志，章缝尚守儒。沧波何浩渺，涓滴未能输。徒有左史技，敢希前席须。盐梅诚待作，樗栎恐难图。但使闾阎泰，宁论松菊孤。夫君富琼玖，早岁栖蓬壶。栗里松三径，成都桑百株。攻诗同贾僻，嗜酒类辛迂。赋罢梁园兔，朝回叶悬凫。理丝能结约，种玉尚探玞。松柏缠萝蔓，鸾凤集翠梧。信交偕管鲍，结绶薄萧朱。文定承筐币，诗分满袖珠。系绳徵月老，占象协臾区。寒族惭河鲤，名家羡渥驹。画屏开孔雀，玄草待童乌。对酒歌鱼丽，衔书寄雁芦。子牟方恋阙，范蠡已归湖。去住情无恨，悲欢望每纡。骊驹今在御，龙剑引长途。方朔怜予辈，元真念尔徒。加飧言自爱，分手莫躇蹰。
彭蠡湖
作者：王弘诲
朝代：明

彭蠡大如何，滔滔众流注。沆漭失地隅，晶荧混天路。远屿半明灭，洪涛竞吞吐。天吴与海若，纷错万灵寓。风正当澄波，水碧敛暝雾。一苇纵所如，万顷疾如骛。缅予海中人，汪洋岁几度。兹焉远于役，浮槎亦吾素。虽嗟行路难，颇解临渊趣。心赏对云霞，俗态怯鸥鹭。徙倚百感集，停桡日云暮。明发下大江，王程不可驻。
徐贞烈妇挽诗
作者：王弘诲
朝代：明

冰肌玉质委红颜，慷慨捐生就义艰。皎日矢心甘一玦，终天附耳解双环。血凝海上盈盈碧，泪洒林间点点斑。连理枝栖双比翼，精魂千古望夫山。巾栉从君结发初，纲常一繫重璠玙。已拚薄命同飘叶，断扫残妆出倚庐。心许似悬徐冢剑，梦归谁上茂陵书。极知之死应无忝，长恨来生尚有馀。九泉幽约共登途，裂帛声终命已徂。云发摘簪留奉母，金花存箧念荣夫。秦台莫返吹箫凤，吴苑长啼反哺乌。记罢玉楼伤逝水，因灵家法荐生刍。
徐贞烈妇挽诗·其一
作者：王弘诲
朝代：明

冰肌玉质委红颜，慷慨捐生就义艰。皎日矢心甘一玦，终天附耳解双环。血凝海上盈盈碧，泪洒林间点点斑。连理枝栖双比翼，精魂千古望夫山。
徐贞烈妇挽诗·其三
作者：王弘诲
朝代：明

九泉幽约共登途，裂帛声终命已徂。云发摘簪留奉母，金花存箧念荣夫。秦台莫返吹箫凤，吴苑长啼反哺乌。记罢玉楼伤逝水，因灵家法荐生刍。
徐贞烈妇挽诗·其二
作者：王弘诲
朝代：明
体裁：七言律诗

巾栉从君结发初，纲常一系重璠玙。已拚薄命同飘叶，断扫残妆出倚庐。心许似悬徐冢剑，梦归谁上茂陵书。极知之死应无忝，长恨来生尚有馀。
徐贞烈妇挽诗·其二
作者：王弘诲
朝代：明

巾栉从君结发初，纲常一繫重璠玙。已拚薄命同飘叶，断扫残妆出倚庐。心许似悬徐冢剑，梦归谁上茂陵书。极知之死应无忝，长恨来生尚有馀。
得请奉别留都知己
作者：王弘诲
朝代：明

建礼回翔已十年，得归重荷主恩偏。徵名出处虚相误，浪迹浮沉祇自怜。葵藿有心终向日，江湖无计可回天。致君尧舜须公等，话别关河意黯然。清朝簪绂尽名流，招隐林泉意转稠。空有紫芝耽药饵，总无青玉报琼投。金陵佳气蟠龙阙，珠海停云结蜃楼。矫首不堪成去住，握兰高谊重沧洲。
得请奉别留都知己·其一
作者：王弘诲
朝代：明

建礼回翔已十年，得归重荷主恩偏。徵名出处虚相误，浪迹浮沉祇自怜。葵藿有心终向日，江湖无计可回天。致君尧舜须公等，话别关河意黯然。
得请奉别留都知己·其二
作者：王弘诲
朝代：明

清朝簪绂尽名流，招隐林泉意转稠。空有紫芝耽药饵，总无青玉报琼投。金陵佳气蟠龙阙，珠海停云结蜃楼。矫首不堪成去住，握兰高谊重沧洲。
恭上太宰杨公晋秩太保诵德述怀四十六韵
作者：王弘诲
朝代：明

哲后承昌纪，明廷有至人。岩居徵梦说，岳降会生申。间气钟全畀，雄才迥绝伦。文章班马富，学术孟颜醇。冰蹑青云上，骞飞要路津。直声驰琐闼，正气动枫宸。节钺临幽蓟，旌旗捲晋秦。黄沙沉羽檄，青海净风尘。爰自登台省，寻应秉国钧。潘舆缘奉母，莱彩若终身。高卧东山曲，归来北海滨。苍生凝望久，丹扆注情频。台鼎需贤佐，岩廊倚重臣。三铨膺圣眷，一德协皇仁。密勿忠为辅，赓歌道作邻。持衡悬冰鉴，曳履上星辰。亭毒中枢正，璇玑四序匀。庙谟升翊亮，方夏荷陶甄。引手劳援溺，推心亟起屯。江河沾沃润，岱华挹嶙峋。裴度勋名籍，山公雅望真。谦虚时吐握，识拔尽沉沦。断断疑无技，休休实可亲。帝心常简在，君子尽经纶。片善罔攸伏，微言得具陈。委珠冰蘖厉，牧马素丝贫。汉室综名日，虞廷奏绩晨。声光垂琬珽，图画上麒麟。太保承嘉命，彤弓锡上宾。腰横苍玉重，身著锦袍新。赐予恩深海，光华色映旻。鸿名流凤藻，蟒绂灿龙鳞。七帙匡时切，三朝报主纯。炼形人侣鹤，忧国鬓如银。笑傲安期枣，逍遥壮叟椿。冈陵盘鼎轴，霜雪保松筠。潞国今重睹，汾阳可并论。螽斯还揖揖，麟趾嗣振振。桂发燕山色，桃舒鲍岭春。欢声腾海宇，盛事动朝绅。天上六符正，人间五福臻。最怜樗散士，叨荷茹茅伦。窥豹曾何识，雕虫祇自嗔。骏惭燕市价，腊混楚人珍。黍谷恩方暖，灵蛇报未伸。愿言歌湛露，千载和烝民。
惠山泉
作者：王弘诲
朝代：明

绕槛俯清泉，泉光隐寒镜。聊此拭尘缨，一寄沧浪兴。处处品泉流，争名不相下。岂无幽涧中，清恐人知者。人云中冷泉，味在此山中。不知天一初，谁与定铢两。
惠山泉·其一
作者：王弘诲
朝代：明

绕槛俯清泉，泉光隐寒镜。聊此拭尘缨，一寄沧浪兴。
惠山泉·其三
作者：王弘诲
朝代：明

人云中冷泉，味在此山中。不知天一初，谁与定铢两。
惠山泉·其二
作者：王弘诲
朝代：明

处处品泉流，争名不相下。岂无幽涧中，清恐人知者。
憨山上人渡海邀余说法
作者：王弘诲
朝代：明

杯渡南溟似祖磨，当年发愿意如何。黄龙世远禅机寂，白马经留佛法多。振锡琼花移宝树，浣衣孝水接恒河。人天此会良非偶，祇苑谁传證道歌。
憩天界寺之万松庵
作者：王弘诲
朝代：明

何处寻春最可怜，万松深处敞诸天。昙花琪树云烟丽，绣拱雕栏日月悬。法界自超人境外，好山多在夕阳前。词人更有唐音妙，未道阳春寡和偏。
懒融祖师堂二首
作者：王弘诲
朝代：明

为爱幽栖谒慧公，庄严色相半空中。人间底事堪忙甚，一到堂前意已融。一春阮籍似猖狂，放迹空门学隐墙。不尽西来传度意，个中疏懒味先尝。
懒融祖师堂二首·其一
作者：王弘诲
朝代：明

为爱幽栖谒慧公，庄严色相半空中。人间底事堪忙甚，一到堂前意已融。
懒融祖师堂二首·其二
作者：王弘诲
朝代：明

一春阮籍似猖狂，放迹空门学隐墙。不尽西来传度意，个中疏懒味先尝。
房村道中会尚书潘公治河赋赠
作者：王弘诲
朝代：明

徵诏三传湿紫泥，洪河千里奠金堤。儆当洚水逢沧水，功拟玄圭陋白圭。忧国岂知潘鬓改，济川疑傍传舟栖。河渠书就劳相寄，回首台端望不迷。
扈驾功德寺陪李大司寇于徐二学士登西山对月三首
作者：王弘诲
朝代：明

扈跸乘高爽气浮，湖山清胜远凝眸。行宫夜度燕关月，辇路风回汉苑秋。扇影屯云随御仗，炉烟散彩傍宸游。虞巡到处覃休泽，睿赏时闻遍比丘。天行云汉灞陵滨，鄠杜长杨望幸新。阁道銮旗回日月，周庐警柝拥星辰。镐京汾水陪清赏，宝地瑶空隔世尘。其羡枚皋工赋咏，风流还似曲江春。
扈驾功德寺陪李大司寇于徐二学士登西山对月三首·其一
作者：王弘诲
朝代：明

扈跸乘高爽气浮，湖山清胜远凝眸。行宫夜度燕关月，辇路风回汉苑秋。扇影屯云随御仗，炉烟散彩傍宸游。虞巡到处覃休泽，睿赏时闻遍比丘。
扈驾功德寺陪李大司寇于徐二学士登西山对月三首·其二
作者：王弘诲
朝代：明

天行云汉灞陵滨，鄠杜长杨望幸新。阁道銮旗回日月，周庐警柝拥星辰。镐京汾水陪清赏，宝地瑶空隔世尘。其羡枚皋工赋咏，风流还似曲江春。
拜文忠公
作者：王弘诲
朝代：明

超然台后更凌虚，万里投荒意自如。南海风烟消瘴疠，西方公据佩环琚。奇才莫返金莲炬，春梦长酣载酒庐。一代兴亡关出处，伤心当日逐臣书。
拟清华楼居集百排律十韵
作者：王弘诲
朝代：明

郁郁葱葱佳气浮，凤城春报曲江头。水通南极三千里，海色西风十二楼。乳燕双双拂烟草，珠帘处处上银钩。林花著雨烟脂湿，山势凌空翡翠浮。红树暗藏殷浩宅，客帆空恋李膺舟。东山芳意须同赏，高阁朱阑不厌游。曾约彭涓安朽质，正怀何谢俯长流。西园公子名无忌，云里新声号莫愁。清夜满城弦管沸，醉中因遣合甘州。
拟诗赠许伯桢太史貤荣拜恩
作者：王弘诲
朝代：明

青青涧下松，郁郁原中柏。至人已云逝，眷兹重含恻。伊昔偕隐时，鸿光齐令德。偿金不自明，卧絮寒雪积。茹荼自哺雏，一经贻燕翼。神巫亦何奇，禄养谓不克。严霜萎百草，白日忽西匿。鸿图启太史，扶摇振六翮。谒帝承明庐，汉室虚前席。龙章下彤墀，恩褒何赫奕。金马承使轺，玉鱼贲泉穸。养岂必钟鼎，孝匪在朝夕。显扬古所羡，道在名愈炽。感彼蓼莪篇，昊天诚罔极。
拟题玄兔应制
作者：王弘诲
朝代：明

窦绘传明视，爰爰意态轻。奇毛含水色，异孕吐星精。质岂千年变，衣疑六入成。匿光蹲桂树，鍊药捣芝茎。白露濡蟾魄，苍烟歛玉衡。同文符卜筮，存野逐干城。献瑞来安阜，驯游入镐京。君王今万岁，特此进长生。
拱日依云卷为陈泰宁题
作者：王弘诲
朝代：明
体裁：七言律诗

旧京分阃几登坛，为奉潘舆暂解官。红日九重看渐近，白云千里望应宽。金貂奕世元侯贵，银宫标题寿母欢。归去可能忘报国，汉延犹拟系楼兰。
拱日依云卷为陈泰宁题
作者：王弘诲
朝代：明

旧京分阃几登坛，为奉潘舆暂解官。红日九重看渐近，白云千里望应宽。金貂奕世元侯贵，银宫标题寿母欢。归去可能忘报国，汉延犹拟繫楼兰。
指云琼岛卷庆熊司理尊人七十
作者：王弘诲
朝代：明

司理黄堂爱日妍，麒麟双美画图传。棠阴荣署二千石，莱彩亲承七十年。南海芝英供宝鼎，东方桃实荐琼筵。熊轩旦夕来丹陛，凤藻联翩下锦笺。
挽少傅马文庄公
作者：王弘诲
朝代：明

当代推周召，何人是后身。明良今十叶，豪杰起三秦。卜岂虚衔鹳，悲堪动获麟。霜风寒易水，呜咽满朝绅。今上龙潜日，明公燕见年。风云吾道合，鱼水圣情专。绛县年徐纪，丹丘驭不旋。关门馀瑞气，道德向谁传。梦赍祥初叶，为霖意正遥。冰衔联上相，玉带领中朝。身忽乘箕尾，名空繫斗杓。丹青炳遗烈，太华并岧峣。黄阁勋犹著，苍生望已违。神应全岳降，人已化星归。恤典皇情渥，芳猷奕世辉。凌烟图像在，百代尚依希。
挽少傅马文庄公·其一
作者：王弘诲
朝代：明

当代推周召，何人是后身。明良今十叶，豪杰起三秦。卜岂虚衔鹳，悲堪动获麟。霜风寒易水，呜咽满朝绅。
挽少傅马文庄公·其三
作者：王弘诲
朝代：明
体裁：五言律诗

梦赍祥初叶，为霖意正遥。冰衔联上相，玉带领中朝。身忽乘箕尾，名空系斗杓。丹青炳遗烈，太华并岧峣。
挽少傅马文庄公·其三
作者：王弘诲
朝代：明

梦赍祥初叶，为霖意正遥。冰衔联上相，玉带领中朝。身忽乘箕尾，名空繫斗杓。丹青炳遗烈，太华并岧峣。
挽少傅马文庄公·其二
作者：王弘诲
朝代：明

今上龙潜日，明公燕见年。风云吾道合，鱼水圣情专。绛县年徐纪，丹丘驭不旋。关门馀瑞气，道德向谁传。
挽少傅马文庄公·其四
作者：王弘诲
朝代：明

黄阁勋犹著，苍生望已违。神应全岳降，人已化星归。恤典皇情渥，芳猷奕世辉。凌烟图像在，百代尚依希。
挽高前江挥使以勤事没于海
作者：王弘诲
朝代：明

几年海上逐天吴，报主今捐七尺躯。龙抱团花和雨泣，鸟探残帜向云呼。忠魂黯淡西山暮，正气腾凌北斗孤。沧海茫茫空极目，一杯何处奠生刍。挥泪江濆引素旌，楚歌凄断不胜情。拔山力尽名空在，填海魂消气尚生。星陨故当五丈垒，鹤鸣无复八公兵。怪来白浪兼天涌，多恐英雄怒未平。戎马曾从百战场，殒身自许效边疆。长蛇尚在龙泉堕，飞鸟未尽乌号藏。湘水此时悲宋玉，东风何处问周郎。可怜天道每如此，徒使忠魂饮恨长。
挽高前江挥使以勤事没于海·其一
作者：王弘诲
朝代：明

几年海上逐天吴，报主今捐七尺躯。龙抱团花和雨泣，鸟探残帜向云呼。忠魂黯淡西山暮，正气腾凌北斗孤。沧海茫茫空极目，一杯何处奠生刍。
挽高前江挥使以勤事没于海·其三
作者：王弘诲
朝代：明

戎马曾从百战场，殒身自许效边疆。长蛇尚在龙泉堕，飞鸟未尽乌号藏。湘水此时悲宋玉，东风何处问周郎。可怜天道每如此，徒使忠魂饮恨长。
挽高前江挥使以勤事没于海·其二
作者：王弘诲
朝代：明

挥泪江濆引素旌，楚歌凄断不胜情。拔山力尽名空在，填海魂消气尚生。星陨故当五丈垒，鹤鸣无复八公兵。怪来白浪兼天涌，多恐英雄怒未平。
放生玳瑁
作者：王弘诲
朝代：明

文身介族赋形殊，斗水焉能豢尔躯。沧海放生吾意足，报恩何敢望明珠。
放鹤亭
作者：王弘诲
朝代：明

山人昔向云龙隐，此地还遗放鹤亭。佳赏百年寻旧迹，磨崖回首乱峰青。
文昌祠
作者：王弘诲
朝代：明

文昌宫阙象云门，绛节高居鹫岭尊。天上张星流系远，人间帝子毓灵存。六司炳曜联奎柄，五夜光芒傍斗垣。自是文明当圣世，长瞻瑞色满乾坤。
新乐王晚年得子歌
作者：王弘诲
朝代：明

高皇九叶神明胄，青社分茅世相授。籍甚贤王乐善声，河间东平此其后。兔苑当年故叟从，兰台异代想雄风。稷下儒生推俊辩，邺中才子托深衷。二酉发藏横万轴，焚膏继晷窗前读。紫文金简辨石函，青藜杖火分天禄。时时落笔洒云笺，光芒万丈凌紫烟。七步才华曹子建，一斗风流李谪仙。适来授简邀赋咏，为报熊罴新应梦。年过五十始悬弧，孔释今看亲抱送。想当喜气正充闾，一颗光呈掌上珠。帝子自应龙作友，宫人好唱凤将雏。由来有子万事足，况复振振咏公族。冰神玉骨总称奇，衮圭茅土占遐福。君不见海中仙果子生迟，开花结实三千期。又不见汉帝子孙多隆准，天潢万派绵金枝。当今主器归离震，星重辉兮海重润。诜诜宗子正维城，定扶神鼎匡昌运。物理真逢数盛丁，泰山东海兆佳祯。周雅绵绵颂瓜瓞，汉室宁誇带砺盟。
无题
作者：王弘诲
朝代：明

侍立樽前粉黛香，阳台飞梦到襄王。使君自有閒情赋，不为司空错断肠。芙蓉帐暖燕双栖，杨柳风凉莺语迷。娇傍海棠春睡足，娥眉偏向楚宫低。
无题·其一
作者：王弘诲
朝代：明

侍立樽前粉黛香，阳台飞梦到襄王。使君自有閒情赋，不为司空错断肠。
无题·其二
作者：王弘诲
朝代：明

芙蓉帐暖燕双栖，杨柳风凉莺语迷。娇傍海棠春睡足，娥眉偏向楚宫低。
旭岭书台
作者：王弘诲
朝代：明
体裁：七言律诗

负郭崇冈此共登，东南佳胜拥觚棱。山当旭日溪空界，人立青云路几层。望气几年逢尹喜，传衣何处订卢能。怪来瑞色衔山鹤，已报仙凫自此升。
春日吴薛陈黄林潘张诸孝廉邀登明昌塔
作者：王弘诲
朝代：明

八窗楼阁倚崔嵬，袅袅苍烟拂槛回。地接南溟标五指，天连北极应三台。青云意气怜同调，白社风流集异才。载笔可能题雁塔，看花应醉曲江杯。
春日对雪简白甫
作者：王弘诲
朝代：明

一春已过半，六出尚恢恢。舞絮疑侵柳，飘花似饯梅。冻含娇鸟涩，光妒艳阳回。何处堪乘兴，幽兰忆楚才。
春日承郭陈袁王四翁丈邀饮龙津飞云园林
作者：王弘诲
朝代：明

蓬岛尘嚣隔，云林锦绣丛。暝藏留树雾，香引出花风。盘谷家移近，浮丘路可通。五仙当日聚，消息许谁同。何处春来好，城南尺五天。棋枰围竹坐，几榻拂云眠。摘果朱相弹，分林绿自穿。花间劳指引，须仗主人前。飞盖成幽瞩，到来生远心。碧窗含桂色，朱槛倚兰襟。拄杖东山近，开尊北海深。习池堪酩酊，归路月华临。逸兴看中圣，高谈接上贤。莺声娇出谷，鹤舞媚窥筵。馔出庖人细，欢逢知己偏。相忘宾主意，临别几回旋。萝径重重入，芝房曲曲栖。酒拚金谷醉，路恐武陵迷。有美蕙兰畹，无言桃李蹊。赠君多得句，好向竹间题。野旷林争出，春深景倍和。草嘶山简马，波浴右军鹅。鹭渚翻荷盖，莺枝掷柳梭。风光不相负，泉石且婆娑。城市厌烦郁，园林剩得秋。聊冯瓜蔓水，戏拟木兰游。席喜亲鱼鸟，槎疑犯斗牛。尘缨同解脱，身世任虚舟。载酒兰桡泛，烟深望杳冥。沿洄洲渚异，演漾水云停。鹤以吹箫下，鱼应鼓瑟听。菱歌归唱晚，回首白云扃。
春日承郭陈袁王四翁丈邀饮龙津飞云园林·其一
作者：王弘诲
朝代：明

蓬岛尘嚣隔，云林锦绣丛。暝藏留树雾，香引出花风。盘谷家移近，浮丘路可通。五仙当日聚，消息许谁同。
春日承郭陈袁王四翁丈邀饮龙津飞云园林·其七
作者：王弘诲
朝代：明

城市厌烦郁，园林剩得秋。聊冯瓜蔓水，戏拟木兰游。席喜亲鱼鸟，槎疑犯斗牛。尘缨同解脱，身世任虚舟。
春日承郭陈袁王四翁丈邀饮龙津飞云园林·其三
作者：王弘诲
朝代：明

飞盖成幽瞩，到来生远心。碧窗含桂色，朱槛倚兰襟。拄杖东山近，开尊北海深。习池堪酩酊，归路月华临。
春日承郭陈袁王四翁丈邀饮龙津飞云园林·其二
作者：王弘诲
朝代：明

何处春来好，城南尺五天。棋枰围竹坐，几榻拂云眠。摘果朱相弹，分林绿自穿。花间劳指引，须仗主人前。
春日承郭陈袁王四翁丈邀饮龙津飞云园林·其五
作者：王弘诲
朝代：明

萝径重重入，芝房曲曲栖。酒拚金谷醉，路恐武陵迷。有美蕙兰畹，无言桃李蹊。赠君多得句，好向竹间题。
春日承郭陈袁王四翁丈邀饮龙津飞云园林·其八
作者：王弘诲
朝代：明

载酒兰桡泛，烟深望杳冥。沿洄洲渚异，演漾水云停。鹤以吹箫下，鱼应鼓瑟听。菱歌归唱晚，回首白云扃。
春日承郭陈袁王四翁丈邀饮龙津飞云园林·其六
作者：王弘诲
朝代：明

野旷林争出，春深景倍和。草嘶山简马，波浴右军鹅。鹭渚翻荷盖，莺枝掷柳梭。风光不相负，泉石且婆娑。
春日承郭陈袁王四翁丈邀饮龙津飞云园林·其四
作者：王弘诲
朝代：明

逸兴看中圣，高谈接上贤。莺声娇出谷，鹤舞媚窥筵。馔出庖人细，欢逢知己偏。相忘宾主意，临别几回旋。
春雪
作者：王弘诲
朝代：明

青阳方应序，素雪乍凝华。捲幔天微肃，当轩日半遮。同云含瑞彩，空雨散灵花。疏霰惊先坠，繁霙喜渐加。洁能欺汉扇，素岂比曹麻。绕砌辉辉近，穿林脉脉斜。吴盐差可办，谢絮转应誇。夜色疑留月，晴光讶掩霞。鹅翎飞琐屑，鹤发落鬖髿。舞宇真成眩，旋风转觉哗。坐时深讲席，积处烂书车。势急纷侵户，形纤巧入纱。才回梁苑外，还拂阴山涯。太液添新水，宜春缀早葩。苍茫银海接，缥缈玉山赊。珠树三千界，琼楼十万家。天低青失岫，江迥白沉沙。历乱参梅片，联翩压麦芽。长洲迷落雁，古木点昏鸦。细润沾宫草，轻寒入塞笳。庭空饥鸟雀，壑冷蛰龙蛇。秉烛能辞酒，当炉试煮茶。妆楼情每懒，吟阁手频叉。去汉终持节，平淮始建牙。卧袁应有榻，访戴岂无艖。千亩膏俱动，三农兆总嘉。遗蝗知没地，滞穗想盈畲。客兴饶东郭，歌声陋下巴。相看聊酩酊，莫自夺纷华。
春雪歌
作者：王弘诲
朝代：明

苍灵敛手让玄冥，蛰龙始奋玉龙争。技穷邹衍吹燕律，气骄滕六纷纵横。四野同云天一色，曦轮晻霭春无力。瑟瑟初看霰集晞，霏霏旋觉寒威逼。漫天灿烂屑琼瑰，筛地轻盈糅粉灰。平铺瓦陇后居上，巧入帘栊去复回。咿喔误鸡传唱早，仓皇吠犬越山道。杨花飘泊搅閒愁，流苏零落惊春老。春老仙人姑射来，细拈六出斗阳开。净土累将增岳渎，和羹糁就拟盐梅。鸳甃暗消冰溜仄，翠楼湿透鲛绡蚀。冷蕊休劳蜂蝶猜，幻葩终避芳菲匿。不堪心赏滞繁华，肠断莺声殿暮鸦。何处银杯贪逐马，何人缟带浪随车。九衢车马矜劝悦，紫貂坐拥金罍热。祇羡风前雪作花，宁嗟日后花如雪。雪花花雪自年年，春来春去漾流泉。君不见天边日出檐边雨，变幻冰山自古怜。
昭陵挽章
作者：王弘诲
朝代：明

警跸违朝漏，楼台锁昼阴。翠华空想像，玉辇罢重临。遏密尧天黯，讴歌禹甸深。连朝风雨处，应为助哀音。塞漠烽烟靖，升平乐事多。那堪霈下驿，已作逝川波。皇运应中阻，天心竟若何。向来供奉处，犹想属车过。
昭陵挽章·其一
作者：王弘诲
朝代：明

警跸违朝漏，楼台锁昼阴。翠华空想像，玉辇罢重临。遏密尧天黯，讴歌禹甸深。连朝风雨处，应为助哀音。
昭陵挽章·其二
作者：王弘诲
朝代：明

塞漠烽烟靖，升平乐事多。那堪霈下驿，已作逝川波。皇运应中阻，天心竟若何。向来供奉处，犹想属车过。
晓发故城
作者：王弘诲
朝代：明

远道戒行役，清宵发故城。挂帆残月色，高枕隐鸡声。恋阙心偏切，怀人意屡更。劳歌待明发，惆怅几含情。
晓发阳羡道中
作者：王弘诲
朝代：明

弥楫依河渚，凉飙起朝露。伫望舒远目，空旷多幽趣。牛羊四野驯，鸡犬千家聚。阳羡饶山水，兹游惬吾素。遥闻丹丘迹，乃在白云处。扪舌欲生峰，停杯已含雾。佳境莫教虚，济胜将何具。同心足欢赏，浩歌时自娱。紫虚如可从，便拟逃名去。
晓发龙江阁和松波太宰赠行韵
作者：王弘诲
朝代：明
体裁：七言绝句

晓日河梁促去舟，离情南系水东流。白门回首青山隔，祇有江声似鹭州。
晓发龙江阁和松波太宰赠行韵
作者：王弘诲
朝代：明

晓日河梁促去舟，离情南繫水东流。白门回首青山隔，祇有江声似鹭州。
晓起由灵隐登北高峰绝顶
作者：王弘诲
朝代：明

磴道历危盘，层烟锁苍叆。灵隐与天竺，高峰此焉在。候晓策篮舆，扪萝蹑魁磊。行者如沙虫，蹩躠相负戴。劳苦出盘飧，牵曳佐欸乃。累级时一息，将辍气愈倍。杯勺指江湖，微茫望云海。烟火隔氛埃，平沙灭浮彩。旷览觉神怡，流光怅容改。尘网戒徒劳，河清恐难待。
晚泊廖村
作者：王弘诲
朝代：明

旅宿依沙际，帆樯两岸阴。村舂涵树乱，市酿傍花斟。风定猿声密，波澄鸟语沉。客怀聊自慰，清夜听歌音。
曲江拜张文献祠
作者：王弘诲
朝代：明

风度祠前仰止存，曾于金鉴读遗文。东南一自开爰立，伊吕千秋几嗣芬。海燕长辞秦岭驾，中牢空吊越山魂。祇今大庾梅花发，终古行人颂大勋。
月夜听友人弹琴
作者：王弘诲
朝代：明

爱尔翩翩者，朱弦月下闻。新声含涧水，逸响递流云。为解幽人意，何妨夜漏分。广陵怜绝代，聊此挹清芬。
望东林
作者：王弘诲
朝代：明

看山尽日费幽寻，丹壑云房处处心。自是莲池无慧远，非关载酒避东林。
望湖亭
作者：王弘诲
朝代：明

幽亭半面俯崔嵬，槛外波光一镜开。何处旧游偏得似，白云孤倚妙高台。
望湖亭怀古
作者：王弘诲
朝代：明

十里湖光四望中，晴波如练碧浮空。已无石砮留神迹，犹有残碑纪旧宫。远浦夕阳归钓艇，汪秋芦岸落征鸿。凄凉不尽前朝事，一叶吴江送晚风。
村庄杂兴
作者：王弘诲
朝代：明

野色团青霭，田家傍翠微。老窥农圃学，穷试芰荷衣。击壤忘尧力，停槔息汉机。沧洲吾道在，宁复恋轻肥。萝茑重重入，桑麻细细论。堂无劳绿野，园已傍青门。片月窥幽径，閒云度远村。江湖耽岁晚，畎亩即皇恩。
村庄杂兴·其一
作者：王弘诲
朝代：明

野色团青霭，田家傍翠微。老窥农圃学，穷试芰荷衣。击壤忘尧力，停槔息汉机。沧洲吾道在，宁复恋轻肥。
村庄杂兴·其三
作者：王弘诲
朝代：明

下马入柴门，秋高日易曛。乱山纡鸟道，叠石溷。
村庄杂兴·其二
作者：王弘诲
朝代：明

萝茑重重入，桑麻细细论。堂无劳绿野，园已傍青门。片月窥幽径，閒云度远村。江湖耽岁晚，畎亩即皇恩。
林章叔送状元红荔枝赋谢
作者：王弘诲
朝代：明

榴火丛中削玉团，一林红锦万人看。年年桃李争春色，谁似君家小状元。
桂树
作者：王弘诲
朝代：明

庭中有桂树，幽香向人发。何处觅瑶台，开帘坐秋月。高干丛丛起，修枝袅袅垂。个中清隐意，不令小山知。偃蹇凌秋色，芳菲送晚花。殷勤谢桃李，何处竞春华。种岂依云碧，栽非傍日红。吴刚休错认，生意任秋风。
桂树·其一
作者：王弘诲
朝代：明

庭中有桂树，幽香向人发。何处觅瑶台，开帘坐秋月。
桂树·其三
作者：王弘诲
朝代：明

偃蹇凌秋色，芳菲送晚花。殷勤谢桃李，何处竞春华。
桂树·其二
作者：王弘诲
朝代：明

高干丛丛起，修枝袅袅垂。个中清隐意，不令小山知。
桂树·其四
作者：王弘诲
朝代：明

种岂依云碧，栽非傍日红。吴刚休错认，生意任秋风。
桐江谒客星祠
作者：王弘诲
朝代：明

由来龙性固难驯，出处当年或有因。不信客星侵御座，岂缘狂态忤痴人。山川冒姓风流远，祠宇标题岁月新。我亦投竿沧海客，登台何处挹芳尘。
桓山
作者：王弘诲
朝代：明

停桡依泗水，振策上桓山。今古登临外，兴亡感慨间。千秋销脏骨，一幻属僧关。独有高贤迹，磨崖此共攀。司马人何在，眠牛迹已徂。南山犹有隙，石室抑何愚。深洞疑藏鹿，荒碑自止乌。凄凉千古意，吟眺数踌蹰。
桓山·其一
作者：王弘诲
朝代：明

停桡依泗水，振策上桓山。今古登临外，兴亡感慨间。千秋销脏骨，一幻属僧关。独有高贤迹，磨崖此共攀。
桓山·其二
作者：王弘诲
朝代：明

司马人何在，眠牛迹已徂。南山犹有隙，石室抑何愚。深洞疑藏鹿，荒碑自止乌。凄凉千古意，吟眺数踌蹰。
梁公子元忠顷遇予龙门里第以尊翁开府墓志见属予嘉其仁孝至情而庆开府公之禧后未有艾也伤往怀今赋三十一韵
作者：王弘诲
朝代：明

公子系梁园，其人美如玉。白驹贲来思，芝兰猗空谷。登堂礼多仪，筐篚灿盈目。皇皇墓表求，欲语泪频漱。曰维先开府，代兴应五百。命世文武才，起家司马属。经略赞边陲，韬钤崇石画。所至奏肤功，勋名满疆域。忠结九重知，宠冠诸藩牧。节钺莅楚天，游刃解盘错。悍宗既帖然，皇眷亦弥笃。蹇蹇怀匪躬，尽瘁嗟弗禄。昊天不慗遗，岩廊失鼎轴。当宁悯忠劳，祭葬蒙恩渥。锡赠世赏延，哀荣炫里族。封土象祁连，玄堂定郭璞。眷兹隧道铭，一字华衮簇。愿言图不朽，鸿文乞宗伯。语毕手状陈，娓娓劳更仆。樗叟听言辞，缅怀感衷曲。夙谊忝通家，缔姻联骨肉。忆昔忝同朝，出语矜然诺。都宪与学士，往来成转毂。乡里惬舆马，邮筒繁尺牍。只今箧笥中，襟期留翰墨。后死嗟如何，先生归不复。徐君剑犹悬，茂陵书谁告。济美有世臣，公今万事足。展转废蓼莪，抽思慰风木。惭非有道碑，喜傍要离筑。高冢卧麒麟，过者敛容肃。
梅花帐
作者：王弘诲
朝代：明

清斋借榻眠，素幌生寒色。忽惊大庾来，梦断梅花雪。
槐楼歌
作者：王弘诲
朝代：明

层楼高傍禁城峙，蓬莱咫尺花如绮。古槐倒影垂虚堂，翠盖繁阴乱旖旎。自公多暇日登临，寒色葱茏荫图史。倚槛虬枝低属肩，隔窗鸟语喧过耳。兴来浩气倚云空，笔端错落惊风起。缥缈春浮汉署烟，微茫夜拂天河水。有时宾客四座盈，恍疑桂宫集仙子。琼枝摇月酒尊移，玉树凌风歌扇举。清秋庭砌几飘金，归雁纷纷落叶里。此时越客正思乡，极目天涯人万里。雪中词客赋梁园，天女飞花落吾几。柳絮还从枝上窥，瑶台细向檐边指。个中真意已忘言，潇洒清幽更谁比。意气不减元龙时，风流似入辟雍市。却忆三槐旧有堂，世家乔木尚未已。天道悠悠那可期，当年手植今堪拟。
欹器图
作者：王弘诲
朝代：明

我闻鲁人庙，爰有欹器存。虚侧满乃覆，中正斯不偏。古来圣人善观物，制器尚象岂无因。迩来丹青者谁子，高堂写入缃缣里。笔端疑夺炉冶工，挥毫若试浻潦水。体立用无常，虚中应随外。良工心独苦，妙道谅斯在。始疑宾筵歌祈爵，玉醴当年谢酬酌。忽似南国咏锜釜，蘋藻而今曾未睹。细观乃辨为欹器，圆象天兮方象地。至人戒满固如此，千载精蕴犹卓尔。龙头豕腹何足云，徒劳骚客联夜语。因思持满固有道，沧海善下归万涝。由来造物每忌盈，日中月昃犹难保。君不见孔氏何有颜若无，德跻贤圣常冲虚。又不见成汤铭盘武箴几，触目警心皆至理。君从何处得此图，令我熟视倍踌蹰。披图夙夜尚慎旃，无令丹青堂上空留题。
歌风台
作者：王弘诲
朝代：明

晓发长亭沛上过，霸图新感汉山河。谋臣已逐藏弓尽，猛士徒劳击筑歌。戏马台空秋草合，斩蛇泽在暮烟多。祇今夏镇沙堤上，无限春风送夕波。
止止庵拜白真人像
作者：王弘诲
朝代：明

琼琯千秋有至人，朝元来此会群真。堂开止止标玄诀，凡质何缘景后尘。
武夷歌
作者：王弘诲
朝代：明

武夷山水真殊绝，几曲溪流几峰别。苍峦碧涧两斗奇，六六三三互明灭。遥忆鸿蒙判古初，二仪中敞万象罗。混沌谁当凿鬼斧，微茫直欲倒天河。朝晖暮霭景物变，左睨右瞩神情眩。淡淡烟笼玉女鬟，斑斑苔绣铁佛面。娲炼功成势造天，锦屏翠嶂挟飞仙。悬崖蜕骨纷灵异，藏舟架壑何嶙峋。青葱转盻不可了，巨灵雕锼亦太巧。秦封汉祀已茫然，玉函金检空瑶草。古人好事今人赓，巉岩绝壁皆题名。千载风流足佳赏，高山流水含真精。我生好古耽奇癖，图经方志恣攀历。间关问道来紫阳，棹歌九曲询遗迹。殷殷箫鼓泛中流，木兰之枻沙棠舟。振衣遥指昆仑顶，浮白聊为汗漫游。虹桥幔亭事已往，玉蟾琼琯怜吾党。止止堂前拜致辞，愿骖鸾鹤徼灵爽。须臾引入上清家，酌我琼浆乘彩霞。浮丘勾漏俨伯仲，刀圭细细谈河车。至人玄默有深旨，风尘局促诚吾耻。行驱鸡犬来相随，卢敖策杖从兹始。
水帘洞
作者：王弘诲
朝代：明

幽洞悬流作雨飞，一帘冰瀑溅珠玑。懒从玉女添妆镜，故向松关掩石屏。
沈太守邀饮骊珠台漫赋
作者：王弘诲
朝代：明

砥柱中流兴不孤，妙高千古想眉苏。化人国里山名宝，龙母祠前海贡珠。万井烟花横睥睨，一尊帆影落江湖。风流地主文翁在，河马从今应瑞图。
泰山杂咏 其一 日观峰
作者：王弘诲
朝代：明

五夜峰前曙色浮，曈曈先出海东头。拟将赤手扶羲驭，早向人间照九州。
泰山杂咏 其三 大夫松
作者：王弘诲
朝代：明

二世河山已改移，五株犹冒受封时。昂藏似愧虚名污，贻笑商岩四紫芝。
泰山杂咏 其二 玉皇顶
作者：王弘诲
朝代：明

缥缈丹梯入九重，玉皇于此秘灵踪。寻真直上朝元殿，身在蓬莱第一峰。
泰山杂咏 其五 丈人峰
作者：王弘诲
朝代：明

高标孑立向天门，气象岩岩仰止存。五岳曾闻岱宗长，诸峰应是丈人孙。
泰山杂咏 其四 桃花峪
作者：王弘诲
朝代：明

流水晴悬碧涧霓，桃花春似武陵溪。东方自拟随王母，纵少渔郎路不迷。
泰山杂咏·日观峰
作者：王弘诲
朝代：明

五夜峰前曙色浮，曈曈先出海东头。拟将赤手扶羲驭，早向人间照九州。缥缈丹梯入九重，玉皇于此秘灵踪。寻真直上朝元殿，身在蓬莱第一峰。二世河山已改移，五株犹冒受封时。昂藏似愧虚名污，贻笑商岩四紫芝。流水晴悬碧涧霓，桃花春似武陵溪。东方自拟随王母，纵少渔郎路不迷。高标孑立向天门，气象岩岩仰止存。五岳曾闻岱宗长，诸峰应是丈人孙。
海田道中
作者：王弘诲
朝代：明

远树依微极浦，清溪宛转长堤。杏花村里寻醉，桃洞人家欲迷。烟笼近浦沙白，雨急长溪水浑。一夜江头潮满，钓船撑到柴门。绿树孤村几点，平田沙屿一方。岐路宁知车马，生涯半是舟航。秋风燕子人家，细雨渔翁钓槎。日暮王孙何处，萋萋芳草天涯。
海田道中·其一
作者：王弘诲
朝代：明

远树依微极浦，清溪宛转长堤。杏花村里寻醉，桃洞人家欲迷。
海田道中·其三
作者：王弘诲
朝代：明

绿树孤村几点，平田沙屿一方。岐路宁知车马，生涯半是舟航。
海田道中·其二
作者：王弘诲
朝代：明

烟笼近浦沙白，雨急长溪水浑。一夜江头潮满，钓船撑到柴门。
海田道中·其四
作者：王弘诲
朝代：明

秋风燕子人家，细雨渔翁钓槎。日暮王孙何处，萋萋芳草天涯。
游九华
作者：王弘诲
朝代：明

莲花峰顶息征轮，觉海慈航几问津。九子已非前度客，千秋还有再来人。身閒始得逃名趣，心了方知出世因。历尽天台又南岳，六根何地可寻真。
游净寺遍参五百应真像
作者：王弘诲
朝代：明

龙岩开净域，鹫岭凝香雾。层级凌虚空，危磴郁盘互。象设诸天迥，铎响万灵附。奇怪意每殊，变幻理非塑。向背绕慈航，深浅超梵度。龙蛇争翕熠，神鬼秘藏护。忍草出芝田，昙花开玉树。五百与真如，三千了禅悟。旷览结朋俦，恣意同骋步。回轩局微躬，巡檐眩反顾。暂因惬所适，早已捐俗虑。不作解缨想，宁知舍筏喻。愿言学无生，永證菩提路。
游南华
作者：王弘诲
朝代：明

卓锡泉边护法龙，宝坊丛里振南宗。寻师一叩西来意，云在青天鹤在松。
游南华寺
作者：王弘诲
朝代：明

几载斋心学上乘，入门觉路羡初登。梦回欲解无生义，犹愧曹溪一宿僧。
游南安东山寺
作者：王弘诲
朝代：明

青山郭外倚云偏，驻节南来度岭年。十里关门连楚粤，千家楼阁枕江烟。珠林香气岩前合，玉涧泉声树杪悬。欢赏桥边归路晚，寻舟疑到武陵还。
游南安东山寺登眺绝顶
作者：王弘诲
朝代：明

东山览胜陟岧峣，历尽天门绝市嚣。敢道居高能小下，似缘心远得神超。乡关路入梅花近，祇苑经翻贝叶遥。沧海回头今是岸，故园松鹤待谁招。
游明昌寺
作者：王弘诲
朝代：明

化国景舒长，明昌移佛日。川拥恒河沙，殿耀金天质。忍草布祇林，昙花函贝帙。应钵石龙吟，焚身香象轶。经过初地变，徙倚上方密。传经侍海童，听法环鲛室。仙路十洲通，人寰三岛谧。居上谁开山，太守毗耶匹。万口协讴歌，四郊戴宁一。指麾若响应，劝募争输率。经营欢子来，变化潜神肸。云岩映绮栊，鳌岫攒幽洁。遂令宝岭隈，倏尔珠宫别。罗江当水门，形胜增巀嵲。功参造化权，扶舆产英杰。作者去思存，崇报永无辍。仆本江海人，红尘厌纷涅。堂希绿野閒，恩许鉴湖佚。平生好游玩，到处耽禅悦。山水发清机，风泉畅澄澈。遐览意何雄，冥搜念已折。空门如可逃，即此回前辙。
游杨历岩
作者：王弘诲
朝代：明

望入函关紫气浮，丹梯斜引翠岩幽。鸣泉不断四时雨，荐爽常含六月秋。闻法鸟归苍壁下，听经龙傍白云留。银河祇在藤萝外，槎泛犹拟逼斗牛。石洞云房袅四垂，群峰环拱路逶迤。侧身岩壑盘蜗近，骋目乾坤过鸟知。隐约楼台浮海市，霏微泉树泻天池。兴来不尽磨崖纪，高阁凭虚纵所思。
游杨历岩·其一
作者：王弘诲
朝代：明

望入函关紫气浮，丹梯斜引翠岩幽。鸣泉不断四时雨，荐爽常含六月秋。闻法鸟归苍壁下，听经龙傍白云留。银河祇在藤萝外，槎泛犹拟逼斗牛。
游杨历岩·其二
作者：王弘诲
朝代：明

石洞云房袅四垂，群峰环拱路逶迤。侧身岩壑盘蜗近，骋目乾坤过鸟知。隐约楼台浮海市，霏微泉树泻天池。兴来不尽磨崖纪，高阁凭虚纵所思。
游灵谷寺
作者：王弘诲
朝代：明

桥山东去有祇林，王气千年锁翠岑。鹫岭烟含丹阙迥，龙宫远傍鼎湖深。石门窈窕松风隐，泉窦熹微花气森。登览群公多暇日，碧天苍霭泻幽襟。
游烂柯山
作者：王弘诲
朝代：明

世事由来一局棋，千秋得失几人知。直从弹指观无著，翻笑柯仙领悟迟。
游石钟山
作者：王弘诲
朝代：明

坡仙自昔好奇者，月夜乘舟绝壁下。石钟有记留兹山，寥寥千载知音寡。我来倚棹彭蠡傍，连朝风逆阻帆樯。探奇吊古寻苏迹，轻舠霄日归云房。巨灵雕锼役鬼斧，嵯岈谲怪张龙虎。回光倒影浸玻璃，雪窦风扃互吞吐。窾坎镗鎝若有声，鲛宫隐隐大镛鸣。瀛箫冯鼓纷相续，洞庭张乐拟韶韺。元也水经语不尽，渤乎聆音未深辨。一从坡仙更品题，山水文章同不泯。鲰生好古志每勤，蹉跎念载营朝昏。天时人事始相值，胜游千古追龙门。因思遇合亦偶尔，世间万事皆如此。曾闻海外多奇珍，何必苏钟与韩鼓。是非悠悠且莫谈，寄谢坡仙怀二子。
游英德碧落洞
作者：王弘诲
朝代：明

何意灵仙窟，言从粤峤窥。两山开铁瓮，一水閟瑶池。野径穿田迥，巉岩指路危。石昂蹲虎象，潭黑隐蛟螭。宿溜垂丹乳，阴崖润紫脂。洞深合炬入，溪绝引舟移。窅窕前仍却，盘旋出复疑。扪萝时陟巘，剔藓遍看碑。娲炼年谁纪，秦鞭迹若遗。经过成变幻，攀历转逶迤。好结烟霞侣，来寻泉石居。飘然发长啸，聊此坐衔卮。
游茅山
作者：王弘诲
朝代：明

巳字标形镇海东，辛墟应箓帝图雄。天关日月藏昏晓，地轴沧桑接混濛。信有神仙游物外，漫劳宰相说山中。丹丘此去无多路，白鹄翩翩未易通。玄草无心学解嘲，素书拟借异人抄。峰当许掾儿孙列，树过茅盈伯仲交。境秘华阳探洞壑，宫环句曲符林稍。凭虚吾已骖鸾鹤，谁道浮名未肯抛。振衣峰顶礼茅君，仙胄风流自昔闻。名注紫台超万劫，位同丹鼎列三分。金珰玉佩流玄诀，瑶草琼花绝惧氛。竟日登临归路懒，乱峰回首隔烟云。
游茅山·其一
作者：王弘诲
朝代：明

巳字标形镇海东，辛墟应箓帝图雄。天关日月藏昏晓，地轴沧桑接混濛。信有神仙游物外，漫劳宰相说山中。丹丘此去无多路，白鹄翩翩未易通。
游茅山·其三
作者：王弘诲
朝代：明

振衣峰顶礼茅君，仙胄风流自昔闻。名注紫台超万劫，位同丹鼎列三分。金珰玉佩流玄诀，瑶草琼花绝惧氛。竟日登临归路懒，乱峰回首隔烟云。
游茅山·其二
作者：王弘诲
朝代：明

玄草无心学解嘲，素书拟借异人抄。峰当许掾儿孙列，树过茅盈伯仲交。境秘华阳探洞壑，宫环句曲符林稍。凭虚吾已骖鸾鹤，谁道浮名未肯抛。
游观音阁
作者：王弘诲
朝代：明

蕊宫琪树隐瑶京，出郭逢僧几问名。白马金牛归想像，盘龙踞虎自回萦。香台倒影穿帘入，石壁含毫绕殿明。本是化城无住处，皈依徒自笑尘缨。
游陵水旧城经廖尚书故里留题贻其家子姓诸文学
作者：王弘诲
朝代：明

秋风怀古旧城边，一望川原思渺然。绿野堂烟空宿燕，天津桥废不闻鹃。尚书故里寒云外，乔木人家夕照前。沧海独馀东逝水，葱茏佳气自年年。
火树篇
作者：王弘诲
朝代：明

玉树银花傍晚妍，春光谁假祝融边。燎原欲种应无地，幻质能开别有天。红学石榴全带焰，绿偷杨柳半浮烟。爃煌烛影金莲混，熠耀萤光翠筱翩。遂有鱼珠承月吐，真看燐灼乱奎躔。影侵上苑灯花畔，声闹昭阳羯鼓前。千种鳌山增气色，一林炎井似熬煎。丹书宛转拟衔雀，振木分明似耀蝉。落英点水俱销铄，钻燧微茫递化迁。公子流丸非挟弹，佳人拾翠不成钿。繁华炙手虽可热，零落灰心岂再燃。不分荣枯随把握，生憎炎冷窃机权。可怜佳夕当三五，浪费游人几百年。总为洛阳春有价，花开花谢自年年。
焦山
作者：王弘诲
朝代：明

鹫岭浮鳌极，鲲池誇鹊桥。参差京口树，吞吐海门潮。南北分天堑，江山混斗杓。登临招隐士，酾酒向烟霄。
燕京上元歌
作者：王弘诲
朝代：明

宝马香车意气骄，春城游冶斗妖娆。星衢月市行应遍，一刻千金是此宵。山拥游鳌繫綵绳，云盘飞凤护雕棱。中天一道风雷动，知是宫中正赏灯。
燕京上元歌·其一
作者：王弘诲
朝代：明

宝马香车意气骄，春城游冶斗妖娆。星衢月市行应遍，一刻千金是此宵。
燕京上元歌·其二
作者：王弘诲
朝代：明
体裁：七言绝句

山拥游鳌系綵绳，云盘飞凤护雕棱。中天一道风雷动，知是宫中正赏灯。
燕京上元歌·其二
作者：王弘诲
朝代：明

山拥游鳌繫綵绳，云盘飞凤护雕棱。中天一道风雷动，知是宫中正赏灯。
燕子楼
作者：王弘诲
朝代：明

为忆青楼春望违，美人应泣燕于飞。可怜红粉俱销尽，不见人归见燕归。
燕子矶
作者：王弘诲
朝代：明

沧江万顷护朱栏，龙虎千年紫气盘。壑暝香烟藏窈窕，月明笙鹤下高寒。
燕矶观音阁
作者：王弘诲
朝代：明

绀宇悬崖出，云林傍水开。鼋鼍持法供，龙象护经台。梵语潮音接，禅灯岸火回。迷津堪一望，彼岸几人来。
献俘
作者：王弘诲
朝代：明

万乘高临五凤台，两阶干羽一时开。鸣鞭虎旅随风肃，按剑龙文傍斗回。上将指挥归庙略，君王神武自天才。镐京燕喜歌周雅，羽猎长杨陋汉裁。
玉簪花
作者：王弘诲
朝代：明

疑是花神夜出游，花间晓堕玉钗头。佳人拾处春相惜，斜插云鬟傍翠楼。何处佳人竞晚妆，素钗斜倚曲栏旁。月明应讶花无影，风细时闻玉有香。
玉簪花·其一
作者：王弘诲
朝代：明

疑是花神夜出游，花间晓堕玉钗头。佳人拾处春相惜，斜插云鬟傍翠楼。
玉簪花·其二
作者：王弘诲
朝代：明

何处佳人竞晚妆，素钗斜倚曲栏旁。月明应讶花无影，风细时闻玉有香。
王南舆将军林塘宴集同兴轩
作者：王弘诲
朝代：明

韦曲新开载酒堂，招邀并挂薜萝裳。花间宴坐红妆媚，苑外笙歌白纻凉。穿竹可能同蒋径，观鱼还拟对濠梁。醉来明月当筵满，欢赏惟应归路忘。
王昭君辞
作者：王弘诲
朝代：明

惊沙乱雪下阴山，憔悴胡天几日还。纵使君王怜念妾，归来应减旧红颜。纨扇秋风怨未消，长门明月望空遥。人生失意无南北，何必天涯叹寂寥。纵杀毛延可奈何，无缘对面几磋砣。古来红粉翻嗟怨，算来不赂画工多。
王昭君辞·其一
作者：王弘诲
朝代：明

惊沙乱雪下阴山，憔悴胡天几日还。纵使君王怜念妾，归来应减旧红颜。
王昭君辞·其三
作者：王弘诲
朝代：明

纵杀毛延可奈何，无缘对面几磋砣。古来红粉翻嗟怨，算来不赂画工多。
王昭君辞·其二
作者：王弘诲
朝代：明

纨扇秋风怨未消，长门明月望空遥。人生失意无南北，何必天涯叹寂寥。
玲珑岩和苏长公韵
作者：王弘诲
朝代：明

仙人海上驾苍龙，峥嵘头角盘虚空。冈卧南阳标突兀，蛰藏东野含玲珑。喷沫洞天时作雨，吹嘘寰宇欲生风。我欲从君策玉筇，流云吐雾游无穷。
玲珑岩绝顶三首·其三
作者：王弘诲
朝代：明

巉岩幽壑敞招提，蹑蹬穿林路不迷。茗椀香花随佛供，白云苍霭护禅栖。东林载酒渊明在，西竺同心慧远携。五十三参年已近，可能大意悟曹溪。
玲珑岩绝顶三首·其三
作者：王弘诲
朝代：明
体裁：七言律诗

巉岩幽壑敞招提，蹑蹬穿林路不迷。茗碗香花随佛供，白云苍霭护禅栖。东林载酒渊明在，西竺同心慧远携。五十三参年已近，可能大意悟曹溪。
玲珑岩绝顶三首·其二
作者：王弘诲
朝代：明

飞阁悬崖俯万寻，灵岩对酒落峰阴。仙人窟宅还高下，幻迹熹微自古今。龙虎尚馀丹鼎气，鸾凰时度紫霄音。沧洲满目堪乘兴，莫问蓬莱路浅深。
玲珑岩绝顶三首·其二
作者：王弘诲
朝代：明

飞阁悬崖俯万寻，灵岩对酒落峰阴。仙人窟宅还高下，幻迹熹微自古今。龙虎尚馀丹鼎气，鸾凰时度紫霄音。沧洲满目堪乘兴，莫问蓬莱路浅深。巉岩幽壑敞招提，蹑蹬穿林路不迷。茗椀香花随佛供，白云苍霭护禅栖。东林载酒渊明在，西竺同心慧远携。五十三参年已近，可能大意悟曹溪。
珠江会同年九人得珠字
作者：王弘诲
朝代：明

少年追随今老夫，看花回首忆玄都。一时握手欢如昨，千里同心兴不孤。酌我紫霞歌白苧，怀君青玉报明珠。百年此会还馀几，九老从今拟画图。
电白南楼观海为方明府题
作者：王弘诲
朝代：明

万顷沧波槛外明，三山巨浸接杯平。扶桑日抱鼋鼍稳，若木云连岛屿轻。地迥楼台含蜃气，天空雷雨送潮声。风流仙令怜方朔，欲赋玄虚愧未成。
留别谭太玄诸昆仲
作者：王弘诲
朝代：明

金吾胜赏几经过，文采风流意若何。家有新声传乐谱，人操彩笔当雕戈。三千珠履迎仙客，十二瑶环学翠娥。霓羽差池翻燕子，云璈宛转调莺歌。兰阶香蔼浮银蜡，梅坞春深寂玉珂。璀璨珠旒垂月丽，飘飖绣带舞风和。六街霞绕欢犹聚，五漏声残醉尽酡。乡里祇今羡韦杜，华阳宁用说高轲。最怜唱罢骊驹后，从此花前忆绮罗。
癸丑七月八日贱生七十有二初度日举高年会约家兄八十翁德铭偕莫吴周程褚五老在坐合五百馀岁爰赋诗五言古风七章以侑寿觞云
作者：王弘诲
朝代：明

于皇我烈祖，受姓分姬姜。粤从文武后，浚发暨灵王。子晋让储位，求仙学丹方。山中才七日，阅世千秋长。千秋表祯符，仙箓衍无纪。绵邈越汉乔，绳祖昭来许。入朝著奇踪，双凫传只履。北斗朝南弧，庆寿从兹始。兹始迄于今，永年卜世世。惭予薄劣人，古稀幸加二。弱冠忝登庸，垂老方知止。荆花侍太公，耄龄欣相倚。相倚亦何为，洛社结耆英。九老集龙门，幽人剩嘉贞。庞眉兼皓齿，环坐五百龄。孙曾列森罗，欢乐畅馀生。馀生知几何，俯仰成今昔。缅怀上元初，哲兄倡先席。自后每蹉跎，盛筵难再得。初度揽揆予，悠悠已七夕。七夕踰兹辰，对酒歌乐胥。吾宗晋与乔，投驩或在此。列仙宴瑶池，群公亦其比。愿言张幔亭，岁岁来宾主。宾主尽东南，离合戒辰参。紫气迎函谷，青牛问老聃。七贤与六逸，此会应无惭。新诗拟十九，持觞当面谈。
癸丑七月八日贱生七十有二初度日举高年会约家兄八十翁德铭偕莫吴周程褚五老在坐合五百馀岁爰赋诗五言古风七章以侑寿觞云·其一
作者：王弘诲
朝代：明

于皇我烈祖，受姓分姬姜。粤从文武后，浚发暨灵王。子晋让储位，求仙学丹方。山中才七日，阅世千秋长。
癸丑七月八日贱生七十有二初度日举高年会约家兄八十翁德铭偕莫吴周程褚五老在坐合五百馀岁爰赋诗五言古风七章以侑寿觞云·其七
作者：王弘诲
朝代：明

宾主尽东南，离合戒辰参。紫气迎函谷，青牛问老聃。七贤与六逸，此会应无惭。新诗拟十九，持觞当面谈。
癸丑七月八日贱生七十有二初度日举高年会约家兄八十翁德铭偕莫吴周程褚五老在坐合五百馀岁爰赋诗五言古风七章以侑寿觞云·其三
作者：王弘诲
朝代：明

兹始迄于今，永年卜世世。惭予薄劣人，古稀幸加二。弱冠忝登庸，垂老方知止。荆花侍太公，耄龄欣相倚。
癸丑七月八日贱生七十有二初度日举高年会约家兄八十翁德铭偕莫吴周程褚五老在坐合五百馀岁爰赋诗五言古风七章以侑寿觞云·其二
作者：王弘诲
朝代：明

千秋表祯符，仙箓衍无纪。绵邈越汉乔，绳祖昭来许。入朝著奇踪，双凫传只履。北斗朝南弧，庆寿从兹始。
癸丑七月八日贱生七十有二初度日举高年会约家兄八十翁德铭偕莫吴周程褚五老在坐合五百馀岁爰赋诗五言古风七章以侑寿觞云·其五
作者：王弘诲
朝代：明

馀生知几何，俯仰成今昔。缅怀上元初，哲兄倡先席。自后每蹉跎，盛筵难再得。初度揽揆予，悠悠已七夕。
癸丑七月八日贱生七十有二初度日举高年会约家兄八十翁德铭偕莫吴周程褚五老在坐合五百馀岁爰赋诗五言古风七章以侑寿觞云·其六
作者：王弘诲
朝代：明

七夕踰兹辰，对酒歌乐胥。吾宗晋与乔，投驩或在此。列仙宴瑶池，群公亦其比。愿言张幔亭，岁岁来宾主。
癸丑七月八日贱生七十有二初度日举高年会约家兄八十翁德铭偕莫吴周程褚五老在坐合五百馀岁爰赋诗五言古风七章以侑寿觞云·其四
作者：王弘诲
朝代：明

相倚亦何为，洛社结耆英。九老集龙门，幽人剩嘉贞。庞眉兼皓齿，环坐五百龄。孙曾列森罗，欢乐畅馀生。
癸卯春日同林宪副许给谏杨邑簿郑冯谢三文学登明昌塔绝顶
作者：王弘诲
朝代：明

缥缈丹梯此共登，侧身云壑拟飞腾。天连沧海悬孤屿，人立青霄最上层。望气几年逢尹喜，传衣何处订卢能。摩空捧日邀吾党，雁塔龙门次第升。
登万州东山题壁
作者：王弘诲
朝代：明

中天积翠削芙蓉，石屋丹梯俯万峰。松老华岩栖白鹤，云深灵洞护苍龙。炎州割据二山胜，奇甸环依五指宗。芒屐依稀寻谢傅，风流江左愧高踪。性癖时耽水与山，每逢佳巘一开颜。巉岩忽上华封顶，汗漫兼寻泉石间。地接弦觞宁为赏，心閒鱼鸟总相关。为怜缑岭吹箫者，安得从之共往还。
登万州东山题壁·其一
作者：王弘诲
朝代：明

中天积翠削芙蓉，石屋丹梯俯万峰。松老华岩栖白鹤，云深灵洞护苍龙。炎州割据二山胜，奇甸环依五指宗。芒屐依稀寻谢傅，风流江左愧高踪。
登万州东山题壁·其二
作者：王弘诲
朝代：明

性癖时耽水与山，每逢佳巘一开颜。巉岩忽上华封顶，汗漫兼寻泉石间。地接弦觞宁为赏，心閒鱼鸟总相关。为怜缑岭吹箫者，安得从之共往还。
登岱
作者：王弘诲
朝代：明

石磴丹梯入紫宫，寰中五岳最称雄。登封七十传前古，浩劫三千接阆空。松老尚含秦代雨，桃深疑有晋人风。寻幽直到蓬莱顶，胜览乾坤兴未穷。岳顶高居上帝尊，东南王气俯中原。白云缭绕千峰合，翠石崚嶒万壑奔。朝捧金乌来海市，暮穿瑶鹤过云门。谈天未道邹生诞，九万扶摇信可论。河山十二杳无涯，法界玄超望转赊。景入壶中采日月，坐来衣上满烟霞。缑山直拟随仙驭，牛渚真看犯客槎。婚嫁何年异禽尚，胜游五岳尽为家。人间信自有丹丘，汗漫聊从此地游。玉简金函空寂寞，琪花瑶草几春秋。射牛不用儒生议，望马堪从胜迹求。一自大观归老眼，寻常指点遍齐州。
登岱·其一
作者：王弘诲
朝代：明

石磴丹梯入紫宫，寰中五岳最称雄。登封七十传前古，浩劫三千接阆空。松老尚含秦代雨，桃深疑有晋人风。寻幽直到蓬莱顶，胜览乾坤兴未穷。
登岱·其三
作者：王弘诲
朝代：明

河山十二杳无涯，法界玄超望转赊。景入壶中采日月，坐来衣上满烟霞。缑山直拟随仙驭，牛渚真看犯客槎。婚嫁何年异禽尚，胜游五岳尽为家。
登岱·其二
作者：王弘诲
朝代：明

岳顶高居上帝尊，东南王气俯中原。白云缭绕千峰合，翠石崚嶒万壑奔。朝捧金乌来海市，暮穿瑶鹤过云门。谈天未道邹生诞，九万扶摇信可论。
登岱·其四
作者：王弘诲
朝代：明

人间信自有丹丘，汗漫聊从此地游。玉简金函空寂寞，琪花瑶草几春秋。射牛不用儒生议，望马堪从胜迹求。一自大观归老眼，寻常指点遍齐州。
登文笔峰
作者：王弘诲
朝代：明

炎洲穷灭没，冈峦互参次。卓矣文笔峰，崚嶒拔平地。壁立无因援，绝巘削如刺。丹梯入鸟道，秀色天门侍。始历尚逶迤，望望转穹邃。阴洞引奎芒，石几绣霞帔。含毫日五色，点染氤氲贲。沧海环墨池，奇甸标灵閟。遥忆鸿濛初，妙有分万类。高下还清浊，川岳界殊位。不知浩茫中，地脉潜何寄。突然五指伸，复此擎一臂。巨灵不可测，清淑羡含异。岳降岂偶然，作者谁当畀。我本山中人，微尚耽仁智。朅来俯八极，览化窥元始。顾己惭铅锷，叨名厕簪珥。斯文诚在兹，吾党责谁诿。夙希青镂管，愿授紫庭秘。稽首祈山灵，浩歌发幽致。
登明昌塔
作者：王弘诲
朝代：明

春深乘兴此登台，奇甸风烟四望回。五指云山皆北向，七星芒曜自东来。天边渺渺龙楼迥，海上冥冥蜃阁开。千载明昌逢泰运，伫看南极会中台。
登龙门塔分得龙门高深四韵
作者：王弘诲
朝代：明

清溪寒色映芙蓉，法界苍茫瑞霭浓。北去层峦回玉几，西来积翠耸金峰。气钟琼莞三千里，秀出秦关百二重。从此遐荒开泰运，满江风雨化鱼龙。宝塔深居上帝尊，建江王气俯中原。紫气缭绕千峰合，翠石崚嶒万壑奔。侧听金鸡催日御，平看彩笔插天门。三山似拥神仙宅，五指标奇荷帝恩。浴日沧波奠巨鳌，亭亭华表出林皋。摩空日月金轮转，分界河山铜柱高。万劫虚空摽色相，九天云物寄风骚。好邀缑岭登仙子，莲叶舟轻带醉操。缥缈丹梯倚翠岑，龙门俯瞰建江深。崖边岩石窥人立，天际空花度鸟音。身入尘中惭有累，心期物外欲相寻。乾坤俯仰俱陈迹，汗漫何妨尽日临。
登龙门塔分得龙门高深四韵·其一
作者：王弘诲
朝代：明

清溪寒色映芙蓉，法界苍茫瑞霭浓。北去层峦回玉几，西来积翠耸金峰。气钟琼莞三千里，秀出秦关百二重。从此遐荒开泰运，满江风雨化鱼龙。
登龙门塔分得龙门高深四韵·其三
作者：王弘诲
朝代：明

浴日沧波奠巨鳌，亭亭华表出林皋。摩空日月金轮转，分界河山铜柱高。万劫虚空摽色相，九天云物寄风骚。好邀缑岭登仙子，莲叶舟轻带醉操。
登龙门塔分得龙门高深四韵·其二
作者：王弘诲
朝代：明

宝塔深居上帝尊，建江王气俯中原。紫气缭绕千峰合，翠石崚嶒万壑奔。侧听金鸡催日御，平看彩笔插天门。三山似拥神仙宅，五指标奇荷帝恩。
登龙门塔分得龙门高深四韵·其四
作者：王弘诲
朝代：明

缥缈丹梯倚翠岑，龙门俯瞰建江深。崖边岩石窥人立，天际空花度鸟音。身入尘中惭有累，心期物外欲相寻。乾坤俯仰俱陈迹，汗漫何妨尽日临。
白云山
作者：王弘诲
朝代：明

一上名山石磴悬，禅宫高倚翠微巅。江波泱漭晴还雨，海雾苍茫断复连。缑岭似乘鸾鹤下，仙槎遥自斗牛旋。不须方外寻真诀，自是人间别有天。
石丸诗
作者：王弘诲
朝代：明

伏不必熊渠虎，起不必皇初羊。渴不必王烈髓，饥不必鲍靓粮。请看崔家城东美一丸，犹堪米氏袍笏丈人当。崔君昔垦塾前圃，此物瑩然出尘上。传闻产自夷方来，旨小如拳今若鼓。隐映霞蒸海气浓，绰约象函天数五。摩珠曾照普庵堂，劫火难销韫玉光。由来至宝终不灭，太极剖判云苍茫。请君莫洒陵阳泣，讲堂应拟石渠集。补天妙手更何人，支机好向云中拾。
石丸诗
作者：王弘诲
朝代：明
体裁：古风

伏不必熊渠虎，起不必皇初羊。渴不必王烈髓，饥不必鲍靓粮。请看崔家城东美一丸，犹堪米氏袍笏丈人当。崔君昔垦塾前圃，此物莹然出尘上。传闻产自夷方来，旨小如拳今若鼓。隐映霞蒸海气浓，绰约象函天数五。摩珠曾照普庵堂，劫火难销韫玉光。由来至宝终不灭，太极剖判云苍茫。请君莫洒陵阳泣，讲堂应拟石渠集。补天妙手更何人，支机好向云中拾。
石佛寺
作者：王弘诲
朝代：明

兜率岩前开宝刹，辟支洞里现文殊。青山不尽空中相，明月长悬顶上珠。
石岭樵歌
作者：王弘诲
朝代：明

蜿蜒石砻间，悠悠采樵者。山鸟若相求，牛羊忽来下。析薪岂为劳，乐意聊舒泻。聆彼大古音，何事探风雅。
祖师堂联句
作者：王弘诲
朝代：明

懒性从来野兴长，入山真爱懒融堂。园林日出喧鸡犬，栋宇人传自晋唐。万壑尽含风树色，诸夭不散雨花香。已非年少贪相赏，随地呼童典鹔鹴。
秋夜独坐简故乡知己
作者：王弘诲
朝代：明

凉风肃秋宇，明月照庭帷。揽衣起中夜，四顾何踌蹰。伊昔来京国，青杨拂地垂。冉冉岁数周，严霜履凄其。故乡渺何许，各在天一涯。老亲岁云暮，游子别经时。南国无来鸿，消息安可知。灼灼花枝红，落叶倏已披。人生非金石，感兹能不悲。衣马任风尘，陆沉亦何为。以兹结中情，彷徨无所之。言念同心友，参辰久乖离。望远不得至，悠悠劳我思。愿言崇令德，皓首慰相期。
秋夜长
作者：王弘诲
朝代：明

华烛兰堂夜未央，疏星耿耿银河光。低徊宛转双鸣珰，忽忆征人戍他乡。他乡千万里，秋色遥相望。北风四顾何茫茫，欲往从之川无梁。谁家今夜捣衣裳，砧声断续结中肠。为问瑶台月，何处却逢郎。珊瑚枕上分鸾凤，芙蓉帐底梦鸳鸯。相思细数寒更漏，别意与之谁短长。
秋日登紫微阁和陈公望韵
作者：王弘诲
朝代：明

紫微楼阁倚崔嵬，坐拥群真四望来。胜地烟霞浮法界，洞天鸡犬隔云隈。当轩朔树含秋色，绕槛燕山对酒杯。玄览未能论出世，凭虚吾意数迟回。
秋日过陈仁甫太史宅时雨中庭前花卉艳香过人因取唐诗药径深红苏山窗满翠微为韵就席成五言绝十首选一
作者：王弘诲
朝代：明

静夜花容暗，空阶雨力微。故人多意气，秉烛故相依。
种槐
作者：王弘诲
朝代：明

虚星垂荫正输菌，移植銮坡景象新。带雪柔枝初得地，向阳疏干已含春。留将翠尽分台位，肯把清阴染市尘。为问三公他日事，谁当树德比前人。
积金峰
作者：王弘诲
朝代：明

晨登积金峰，细话秦时事。积金亦何为，欲厌东南气。王气故不改，祖龙今安在。惟有峰顶云，迢迢若相待。
立春前一日任白甫孝廉见过
作者：王弘诲
朝代：明

帝京佳丽动初春，剪綵迎祥燕笑频。兴托郢歌怜尔和，梦回池草待谁论。条风拂柳行青陆，淑气含梅映紫宸。珍重东园桃李色，芳菲次第报鸿钧。
立春日赐宴和王见斋年丈韵
作者：王弘诲
朝代：明

献岁金门簇仗寒，朝回酺宴奉清驩。梅风暗入和羹鼎，柳日晴含细菜盘。五夜张筵联广坐，两阶稽首列千官。鹓行廿载逢明圣，一饭怀恩一寸丹。
答张崌崃中丞二首
作者：王弘诲
朝代：明

开府词臣汉富平，宁边新筑受降城。月明青海无传警，霜净黄沙早息兵。问俗五陵瞻画戟，按章三辅避危旌。麒麟他日看图貌，谈笑论功属请缨。烽火城西猎骑微，南楼清暇霁霜威。稚歌出牧声新变，缓带临池色故飞。遂有锦溪来锦绣，遥传珠海尽珠玑。怀中纵有堪酬璧，不及君家玉案希。
答张崌崃中丞二首·其一
作者：王弘诲
朝代：明

开府词臣汉富平，宁边新筑受降城。月明青海无传警，霜净黄沙早息兵。问俗五陵瞻画戟，按章三辅避危旌。麒麟他日看图貌，谈笑论功属请缨。
答张崌崃中丞二首·其二
作者：王弘诲
朝代：明

烽火城西猎骑微，南楼清暇霁霜威。稚歌出牧声新变，缓带临池色故飞。遂有锦溪来锦绣，遥传珠海尽珠玑。怀中纵有堪酬璧，不及君家玉案希。
紫阳精舍怀古
作者：王弘诲
朝代：明

洙泗遗编续建安，斯文元气障狂澜。棹歌此地流馀韵，郢曲从知和者难。
罗浮山
作者：王弘诲
朝代：明

何处神仙四百峰，丹梯万仞削芙蓉。瑶台积翠临旸谷，铁涧飞泉泻玉淙。丹洞云深留鹤驭，澄潭秋涨蛰蛟龙。七飞拟鍊超尘劫，桂父安期信可通。
群牛图
作者：王弘诲
朝代：明

陈生英敏非凡士，十龄妙契丹青理。天机纵横若有神，笔端错落云烟起。有时示我群牛图，潇然意兴移江湖。东风一夜草新绿，青山四顾迷僮奴。大牛昂藏似人立，小牛宛转群相集。寝讹降饮各殊状，白日郊原常濈濈。正逢天下销兵戈，放浪桃林乐意多。溪边时共巢由饮，角上惟闻宁戚歌。我昔童年曾作牧，一蓑烟雨吹横竹。十年京国总茫然，对此踌蹰豁双目。陈生陈生何太奇，戏笔已自殊常儿。君不见秦相当年牛口下，此意悠悠谁复知。
翟家妇
作者：王弘诲
朝代：明

髫年伉俪转堪哀，就义从容到夜台。绿鬓乾坤馀片石，丹心今古独飞灰。旌书帝里龙光近，芳誉人间凤藻回。此日翟公门下客，相怜不为世情来。
翠岩
作者：王弘诲
朝代：明

苍翠似经娲后炼，昂藏肯受秦王鞭。岩瞻壁立风尘表，端笏谁当拜米颠。
翠岩亭题石
作者：王弘诲
朝代：明

羊群谁辨初平是，虎伏从知李广非。最是功成看济北，留侯应伴赤松归。
自天竺度岭至五云寺询莲池上座不遇
作者：王弘诲
朝代：明

龙宫临水国，鸟道入云萝。野旷江湖迥，松深风雨多。息心依净域，疲足僵眠窝。遥忆东林社，攒眉未易过。
舟中集杜句
作者：王弘诲
朝代：明

匣琴流水自须弹，隐几萧条戴鹖冠。看弄渔舟移白日，漫劳车马驻江干。黄莺过水翻回去，白鹭群飞大剧乾。乘兴杳然迷出处，强移栖息一枝安。杖藜徐步立芳洲，天入沧浪一钓舟。花萼夹城通御气，石门斜日到林丘。不知明月为谁好，更有澄江销客愁。李杜齐名真忝窃，何时更得曲江游。
舟中集杜句·其一
作者：王弘诲
朝代：明

匣琴流水自须弹，隐几萧条戴鹖冠。看弄渔舟移白日，漫劳车马驻江干。黄莺过水翻回去，白鹭群飞大剧乾。乘兴杳然迷出处，强移栖息一枝安。
舟中集杜句·其二
作者：王弘诲
朝代：明

杖藜徐步立芳洲，天入沧浪一钓舟。花萼夹城通御气，石门斜日到林丘。不知明月为谁好，更有澄江销客愁。李杜齐名真忝窃，何时更得曲江游。
舟次逢黄白仲山人
作者：王弘诲
朝代：明

不见黄生久，凄其国士心。笼鹅谁换帖，放鹤我同吟。短褐怀中玉，清徽物外音。千秋吾道在，倾盖一披襟。何地裾堪曳，秋风铗尚弹。畏途为客苦，薄俗向人难。湖海交犹在，乾坤兴未阑。夜深牛斗气，时傍匣中寒。
舟次逢黄白仲山人·其一
作者：王弘诲
朝代：明

不见黄生久，凄其国士心。笼鹅谁换帖，放鹤我同吟。短褐怀中玉，清徽物外音。千秋吾道在，倾盖一披襟。
舟次逢黄白仲山人·其二
作者：王弘诲
朝代：明

何地裾堪曳，秋风铗尚弹。畏途为客苦，薄俗向人难。湖海交犹在，乾坤兴未阑。夜深牛斗气，时傍匣中寒。
舟行杂咏
作者：王弘诲
朝代：明

蓬窗无一事，觚翰朋相亲。抱膝探书倦，支颐得句新。风波谙世路，水月见天真。生意关幽独，逍遥正葛巾。津亭时解缆，候吏已先驱。到处逢迎满，经过礼数殊。泰应疑传食，狂或笑穷途。犬马何能报，乾坤愧腐儒。
舟行杂咏·其一
作者：王弘诲
朝代：明

蓬窗无一事，觚翰朋相亲。抱膝探书倦，支颐得句新。风波谙世路，水月见天真。生意关幽独，逍遥正葛巾。
舟行杂咏·其二
作者：王弘诲
朝代：明

津亭时解缆，候吏已先驱。到处逢迎满，经过礼数殊。泰应疑传食，狂或笑穷途。犬马何能报，乾坤愧腐儒。
节寿庆陈母唐孺人
作者：王弘诲
朝代：明

瑶池会启长生箓，琼海筹添献寿筵。贞史百年刊阃范，儒门两世衍家传。宜男色借芹宫茂，婺女光分壁曜妍。不用含辛论往事，祇今蔗境日绵绵。
苏堤怀古
作者：王弘诲
朝代：明

子瞻昔守杭，湖山赏佳丽。截湖筑长堤，远接钱塘势。环堤何所植，桃李兼松桂。菁葱落镜中，苍霭没云际。物象归馀清，萧然叶真契。逝者如可作，将期永投袂。君看堤上人，风流想遗憩。
茅中峨觐毕之建宁二守任
作者：王弘诲
朝代：明

觐归衔命下沧洲，佐郡闽南最上流。龙剑可能延渚合，熊幡应为幔亭留。黄堂画诺赓新咏，沧海华封感旧游。从此相望天万里，思君多在碧云楼。
荔枝
作者：王弘诲
朝代：明

一骑红尘笑贵妃，冰盘玉椀溅珠玑。紫绡轻点胭脂额，剥啄声中春事微。荔子丹兮报状元，宫罗轻剪玉肌寒。杏园走马泥金信，何似红尘骑里看。
荔枝·其一
作者：王弘诲
朝代：明

一骑红尘笑贵妃，冰盘玉椀溅珠玑。紫绡轻点胭脂额，剥啄声中春事微。
荔枝·其一
作者：王弘诲
朝代：明
体裁：七言绝句

一骑红尘笑贵妃，冰盘玉碗溅珠玑。紫绡轻点胭脂额，剥啄声中春事微。
荔枝·其二
作者：王弘诲
朝代：明

荔子丹兮报状元，宫罗轻剪玉肌寒。杏园走马泥金信，何似红尘骑里看。
藏经阁
作者：王弘诲
朝代：明

大藏五千卷，万法还归一。心心订密传，文字亦不立。
虎丘
作者：王弘诲
朝代：明

几日看山到虎丘，吴宫寂寞使人愁。草深茂苑人何在，花暗横塘水自流。鸱革未消江上恨，鱼肠宁复甬东游。祇今惟有生公石，一悟空门尚点头。
蛛网
作者：王弘诲
朝代：明

结构当檐近，垂丝送喜频。摇风轻幔动，缀露细珠新。罗网机先物，经纶巧称身。独怜行役处，离思感东人。
西宁侯宋遇吾还京
作者：王弘诲
朝代：明

少年开府富平侯，鹊印曾提过鹭洲。十叶金貂承雨露，三山瑶草羡风流。晨挥玉麈临宾榻，夜拂银灯运将筹。归去彩云依北阙，思君明月在南楼。
观虎行
作者：王弘诲
朝代：明

我闻虎为百兽尊，长啸风声振林木。冯妇往矣卞庄远，谁哉致此驰京国。国中观者日旁午，传闻贡自汝王府。朝来策马出郊原，奇绝此生称快睹。彩茵文槛双阑干，苑门守者皆中官。日食一羊未为乐，咆吼直欲趋巑岏。目光悬镜蹻难狎，张牙奋爪试骄踏。蓄威尚有负嵎势，一怒千人为废怯。豢养不知今几春，猛悍牢笼当已驯。御此或有黄公术，化后孰辨牛哀身。间关水陆渺何许，置身直拟上林里。络绎应飞传道尘，光荣二鸟宁堪比。帝阍可望不可呼，欲献不献还踌躇。逍遥未及轩中鹤，局蹐宁如辕下驹。异物圣世匪所玩，养虎况复自遗患。旅獒谁续宝贤书，天马谩侈清庙赞。君不见凤凰来郊麟在薮，虎豹长驱远中土。
證道歌叩王炼师
作者：王弘诲
朝代：明

我闻自昔天仙吕葛马，八八年过学道者。仆也行年正及时，参询敢在群真下。五陵八百有襟期，悠悠何者是吾师。凭君示我刀圭秘，玄关一窍寻端倪。端倪本自混元气，厥初妙有分万汇。祇因至实隐形山，宇宙茫茫鲜知味。自分玄白走天涯，不知此道落谁家。只履南来琼岛外，遥望天池寻紫霞。紫霞丹阙蕊珠宫，真人浮游守规中。婴儿姹女参商隔，知音邂逅扳追从。昔遇明师传口诀，祇教凝神入气穴。不知炼已待何时，性命双修全真一。真一关头路匪遥，绛宫琼楼接鹊桥。夹脊双关昆仑顶，天应星兮地应潮。浮沉颠倒龙虎蟠，摄情归性过泥丸。取坎填离丹鼎热，洞房牛女恣交欢。霎时玄牝酿醍醐，恍忽相逢结黍珠。知君夙注长生籍，帝教龙女送玄都。玄都寻取生身源，黄芽白雪纷漫漫。五采三花明火候，归根窍兮复命关。归根复命安神宅，温养沐浴分时刻。自然造化合天机，出入循环妙莫测。鹤眠龟息自绵绵，拔宅飞升上八埏。圆陀陀兮光烁烁，方知我命不由天。
说经训儿
作者：王弘诲
朝代：明

天有庶子星，地有莫愁湖。天地且犹然，而况于人乎。
读书春夜
作者：王弘诲
朝代：明

视草春初静，燃藜夜欲分。开轩留月影，捲幔动星文。答客怜方朔，谈奇忆子云。浮生徒扰扰，壮志愧前闻。
读书秋夜简陈仁甫太史
作者：王弘诲
朝代：明

孤榻悬秋夜，端居尘事屏。帘风度凉气，窗月散晴景。感兹时物变，悠然发深省。兰膏诵遗编，妙悟入玄境。千圣传心法，所贵在主静。俯仰宇宙间，此生何多幸。玩物徒丧志，无乃劳驰骋。故人多意气，同心重交儆。凿壁分馀光，疏灯照清影。
读海忠介公平黎草因为转上当道
作者：王弘诲
朝代：明

九死批鳞历险艰，一生砥柱障回澜。孤忠耿耿云霄上，正气堂堂宇宙间。南海青天名尚在，中台冰月望犹寒。茂林当日求遗草，黎议谁从策治安。
谢张带川送荔枝
作者：王弘诲
朝代：明

虚传大苑种葡萄，不及君家荔子高。玉貌肯将风味减，冰肌偏耐烈炎熬。仙人海上安期枣，王母天边朔子桃。琼苑祇今推第一，松乔拟颂续王褒。
谢龙鳞张带川送状元红荔枝题扇
作者：王弘诲
朝代：明

荔子丹兮照四隅，一肩到处状元呼。张骞槎上葡萄种，幻作龙鳞万斛珠。
谯国冼夫人庙诗
作者：王弘诲
朝代：明

夫人自昔起隋梁，锦伞铁骑拥牙幢。削平僭乱报天子，策勋启镇威炎方。谯国褒封几千载，英风烈烈常不改。桂糈椒浆奠四时，香火高凉达琼海。年年诞节启仲春，考钟伐鼓声渊阗。军麾俨从开府日，杀气直扫蛮荒尘。李家墟市龙梅里，一区新筑神之宇。岁时伏腊走村氓，祝釐到处歌且舞。迩来豺虎日纵横，青天魑魅群妖精。愿仗神威一驱逐，阖境耕凿康哉宁。
贺崖州郑养真太守生子
作者：王弘诲
朝代：明

刺史檐前报鹊频，欢腾周雅咏生民。海中仙果宁论晚，掌上明珠喜见新。瑞应三山呈鸑鷟，驹从五马产麒麟。葵榴艳吐薰风午，汤饼筵开诞日晨。滚滚公侯钟世泽，□□□□□□□。曹家晬日提戈印，窦氏芳华续桂椿。玉种荐田移郑圃，弄獐我亦误书人。
贺曹长公中丞次公大参同拜诰命
作者：王弘诲
朝代：明

名家钟帝里，才子继高阳。燕翼诒谋远，蝉联奕世昌。骅骝看独步，鸿雁喜同翔。报国心应赤，匡时鬓未苍。风云遭盛际，雨露沐恩光。建节将尧命，分麾奠禹疆。兄迎苍水使，弟镇黑山羌。礼乐临轩送，旌旗载道扬。车边驯瑞雉，冠上指神羊。避路瞻骢马，仪庭睹凤凰。家声万石侣，国论二难方。棠棣连枝茂，埙篪嗣响长。登贤超峻秩，命德耀宸章。盛美侈三代，薰和蔼一堂。琅函流御墨，锦轴喷天香。五色丝纶拥，千年琬琰藏。奎文腾宇宙，风采动岩廊。锡类恩踰渥，移忠愿已偿。鸿名方赫奕，凤藻日辉煌。富贵当如此，欢娱尚未央。骞飞诚自许，感激总非常。天路牵骐骥，云台引栋梁。回迁翼元圣，入拜伫惟良。
贺邑侯陈元周生子
作者：王弘诲
朝代：明

太丘有子世称难，玉种琼田出定安。花县一枝郤氏桂，棠阴千里谢家兰。想应弓冶传经笥，聊与铜符试晬盘。秋色平分弥诞近，掌珠明月许同看。
赋夹竹桃
作者：王弘诲
朝代：明

夹竹称桃树，当轩花几丛。漪漪时间绿，灼灼半舒红。裛泪含朝雨，浓妆媚晚风。东君无限意，点缀不言中。别馆多奇卉，幽香此更嘉。咏桃宜辨叶，看作未应花。丽色当人近，娇姿拂槛斜。芳菲怜渐暮，为尔驻年华。
赋夹竹桃·其一
作者：王弘诲
朝代：明

夹竹称桃树，当轩花几丛。漪漪时间绿，灼灼半舒红。裛泪含朝雨，浓妆媚晚风。东君无限意，点缀不言中。
赋夹竹桃·其二
作者：王弘诲
朝代：明

别馆多奇卉，幽香此更嘉。咏桃宜辨叶，看作未应花。丽色当人近，娇姿拂槛斜。芳菲怜渐暮，为尔驻年华。
赏牡丹
作者：王弘诲
朝代：明

朱明开令节，邀赏对名花。潋滟欺秾李，纷披夺丽华。天香横席满，国色倚阑斜。绿叶舍朝露，红英缀晚霞。迷蜂娇吐蕊，戏蝶绽分葩。幻字留仙种，凝脂出帝家。醉妆妃子妒，敛态洛神誇。名入骚坛重，根当锦障赊。洛阳春有价，金谷净无瑕。芍药堪成侍，芙蓉似失嘉。自缘生富贵，偏许事豪奢。
赠大司寇王麟泉致政还温陵
作者：王弘诲
朝代：明

紫气氤氲满旧关，扁舟湖海戴恩还。倾都祖帐东门外，抗疏声名北斗间。别业好寻裴绿野，前身应是白香山。即看紫盖峰头水，犹似磻溪旧钓湾。
赠年家子李说甫
作者：王弘诲
朝代：明

杯酒话生平，缅怀尔二祖。叔祖孝廉君，嘉靖当戊午。经馆幸追随，观莲同笑语。二难竞先登，后进瓦砾耻。辛酉幸续貂，乙丑南宫举。尔祖观察公，同袍最心许。风雨忆连床，灯花频报喜。岁月曾几何，而翁复轩翥。弱冠荐贤书，五岭推才子。河清邈难俟，逝者不我与。黄岭续桐江，瓜瓞县仙李。明德世有人，公侯复其始。勖哉崇令名，狂歌吾与汝。
赠楼医怀川
作者：王弘诲
朝代：明

君卿能读父书成，肘后清言四坐倾。自是王侯求识面，争教女子不知名。
赠沈子静馆丈册封楚藩
作者：王弘诲
朝代：明

颁封衔命下丹霄，驷马翩翩意气骄。楚地今传鹦鹉赋，汉宫曾听凤凰箫。星临衡渚仙槎杳，雨过阳台客梦遥。为念明光需起草，莫将吟眺滞兰桡。
赠沈虹台太史册封肃藩
作者：王弘诲
朝代：明

分茅乍下金茎直，视草初违玉笋班。带砺宗盟传汉室，河山天府控秦关。太行春尽登临日，绝漠风高睥睨间。西去乘槎牛斗近，为询天上几时还。
赠王南薰
作者：王弘诲
朝代：明

潦倒堪从孔北海，渊源并溯鲁东丘。握兰相对怀深旨，倚剑光芒射斗牛。
赠真州李孝廉
作者：王弘诲
朝代：明

吾党青莲生，文辞特高妙。白雪时孤扬，举世知音少。怀古清溪曲，抗迹丹霞峤。仁智反无营，息心谢纷扰。肮脏世寡谐，偃蹇意腾矫。幽寻千古际，冥搜万象表。直穷始无始，谁测空明了。九万宁足云，秋毫太山小。
赠聪上人
作者：王弘诲
朝代：明

定中观自性，趺坐已多年。为了斋僧愿，来寻结众缘。心空涵水月，境寂见人天。若问西来意，忘言得妙诠。凿齿传师诀，宗门授指南。封斋频断七，悟道契函三。慧眼迷中识，禅机静里参。欲寻无漏果，住相断阿含。
赠聪上人·其一
作者：王弘诲
朝代：明

定中观自性，趺坐已多年。为了斋僧愿，来寻结众缘。心空涵水月，境寂见人天。若问西来意，忘言得妙诠。
赠聪上人·其二
作者：王弘诲
朝代：明

凿齿传师诀，宗门授指南。封斋频断七，悟道契函三。慧眼迷中识，禅机静里参。欲寻无漏果，住相断阿含。
赠邓总戎镇贵阳
作者：王弘诲
朝代：明

开府英声动要荒，宁边曾伏粤南王。旌旗半掩盘江日，组练遥飞桂岭霜。八载勋高班定远，二碑名纪杜当阳。功成露布报天子，封拜何时下夜郎。
赠陈宗伯致政归莆阳
作者：王弘诲
朝代：明

八座青门怅别馀，贤哉真拟汉廷疏。南宫暂解尚书履，西掖应抛学士鱼。世事且须看定局，畏途聊喜遂闲居。极知安石苍生繫，怅望东山意未舒。杨柳春风别思牵，天涯去住两茫然。故交屈指凋零尽，往事惊心感慨偏。客路风尘烦爱护，片时尊酒暂流连。木兰陂上扁舟稳，莫忘他年济巨川。
赠陈宗伯致政归莆阳·其一
作者：王弘诲
朝代：明
体裁：七言律诗

八座青门怅别馀，贤哉真拟汉廷疏。南宫暂解尚书履，西掖应抛学士鱼。世事且须看定局，畏途聊喜遂闲居。极知安石苍生系，怅望东山意未舒。
赠陈宗伯致政归莆阳·其一
作者：王弘诲
朝代：明

八座青门怅别馀，贤哉真拟汉廷疏。南宫暂解尚书履，西掖应抛学士鱼。世事且须看定局，畏途聊喜遂闲居。极知安石苍生繫，怅望东山意未舒。
赠陈宗伯致政归莆阳·其二
作者：王弘诲
朝代：明

杨柳春风别思牵，天涯去住两茫然。故交屈指凋零尽，往事惊心感慨偏。客路风尘烦爱护，片时尊酒暂流连。木兰陂上扁舟稳，莫忘他年济巨川。
赠陈莲水迁镇远太守
作者：王弘诲
朝代：明

太守之官地，山川贵竹遥。西南天欲尽，羌笮瘴全消。露冕循苗俗，风声布汉条。象贤君不忝，去矣听迁乔。
赵太宰读易图
作者：王弘诲
朝代：明

太宰谢尘鞅，抗志遵先轨。幽栖辟梁园，华窗见汝水。寒烟入茅茨，荜门朝未启。赏心憩松石，默坐观无始。龙马发秘藏，盈虚悟深旨。抱膝有馀暇，玄言时自拟。千圣不可作，九师亦云鄙。鼎鼎百年间，闻道知谁氏。请證洛诵言，一叩参寥子。
辛丑七月八日贱生六十自述
作者：王弘诲
朝代：明

似共双星别有因，隔宵乌鹊尚欢填。悬弧紫气依南极，恋阙丹心向北辰。绛县纪年增甲子，黄庭课日守庚申。迟回退食江湖远，樗散空惭祝大椿。
辛丑七月八日贱生六十自述
作者：王弘诲
朝代：明

银鱼久向碧山焚，蕉鹿沉吟未易分。弧矢四方曾有志，鼎钟六秩尚无闻。行藏谩拟从詹卜，懒拙惟应守召园。每忆向来河鼓夕，几回却巧谢天孙。
过东光访王慎斋馆丈集陶留赠
作者：王弘诲
朝代：明

息交游閒业，量力守故辙。穷巷寡轮鞅，素襟不可易。颇回故人车，万化相寻绎。清晨闻扣门，被褐欣自得。提壶接宾侣，抗言谈在昔。林园无俗情，云端有奇翼。行行循归路，靡靡秋已夕。瞻望邈难逮，清谣结心曲。
过任城兵宪丘厚山年丈邀同廉宪王竹阳年丈宴集南池
作者：王弘诲
朝代：明

任池置酒地，兴发剡溪船。锦席联骢马，歌声断暮蝉。残荷披浦溆，衰柳澹江天。一和少陵句，能留子敬毡。
过十八滩
作者：王弘诲
朝代：明

暝色千帆雨，涛声万壑滩。急流怜勇退，砥柱感回澜。出峡龙疑斗，恁嵎虎欲餐。畏途堪自保，独酌送惊湍。
过雷阳寓公樊以斋新搆居易堂留题
作者：王弘诲
朝代：明

万里投荒此卜居，骚坛千古拟湘累。文身章甫知无用，埋剑丰城自有时。鸣马暂辞天仗远，山龙终待衮衣期。五湖烟水无劳长，坡老堂前续去思。
过高庵荔枝园与同游诸君野服散坐并赋
作者：王弘诲
朝代：明

归来潇洒厌缁尘，独乐园中寄傲身。自拟林泉求胜友，肯令风月负閒人。荔枝丛里丁香信，瘿木尊前漉酒巾。身健心閒俱不偶，可能疏散任吾真。
送临淮李秀岩留守南京
作者：王弘诲
朝代：明

金符玉节拜彤墀，分陕亲承圣主知。吴地河山新授镇，汉家茅土旧开基。渡淮尚想围棋墅，驻马时成横槊诗。总为太平根本计，麒麟勋业万年垂。幕府高临建业开，风流谁似邺侯才。金貂十叶舒仙李，画戟三山荫省槐。挥麈韬分龙虎胜，鸣铙歌出凤凰台。遥怜他夜南楼月，清兴何人许共陪。
送临淮李秀岩留守南京·其一
作者：王弘诲
朝代：明

金符玉节拜彤墀，分陕亲承圣主知。吴地河山新授镇，汉家茅土旧开基。渡淮尚想围棋墅，驻马时成横槊诗。总为太平根本计，麒麟勋业万年垂。
送临淮李秀岩留守南京·其二
作者：王弘诲
朝代：明

幕府高临建业开，风流谁似邺侯才。金貂十叶舒仙李，画戟三山荫省槐。挥麈韬分龙虎胜，鸣铙歌出凤凰台。遥怜他夜南楼月，清兴何人许共陪。
送仲兄新授光禄南归
作者：王弘诲
朝代：明

仲兄二十廪庠序，诸生往往推头地。五试贤能值数奇，廿载宾兴寻待次。薄游万里来燕园，海内论交璧水间。骏骨竟遗台上价，龙文宁秘斗傍寒。闻道汉家开边计，五陵衣马多矜誉。授繻言向左藏还，通籍乍分大官署。男儿仗剑出风尘，致身何必尽要津。有酒且拚步兵醉，结驷应嗟原宪贫。君不见商家负鼎和羹才，千年勋业何雄哉。古称避世常溷俗，时来龙蠖谁能猜。往岁伯兄与妹丈，一朝承恩霄汉上。仲兄此日更蝉联，金门意气宁多让。想当宫锦入里闱，堂中棣萼多光辉。怜予陆沉久羁者，安能携手同时归。华阳馆外秋风起，落叶纷纷满庭戺。客梦霄飞琼海云，乡心日乱蓟门雨。一尊酒尽话离亭，天涯去住黯难分。努力加飧崇令德，鸿书南北频相闻。
送任白甫孝廉应试
作者：王弘诲
朝代：明

揭竿趣灌渍，所得仅鲋鲵。小说干县令，大达亦已迂。东海有大鱼，奋鬣扬其鬐。白波荡若山，燀赫千里披。何人具六物，临渊空自嗤。吾闻任公子，天钩蹲会稽。向来苦何得，旦旦常垂缁。一朝大鱼来，蹈没离腊之。得食惊属厌，浙东遍苍梧。小大固有适，穷通亦其时。笑彼轻才士，浪苦徒奚为。
送伯兄同妹夫陈箕南新授光禄南归因寄怀白下诸亲暨家中二仲兄
作者：王弘诲
朝代：明
体裁：古风

把袂帝城隅，惆帐关门柳。行人驻马且衔杯，南北悠悠重回首。羡君归去白云乡，锦衣故里生辉光。黄金台畔草新绿，丹凤楼前日正长。去岁偕来向京阙，迢递山川历燕粤。挂席朝穿彭蠡云，停槎夜步金陵月。此时星聚凡几人，东风笑语客途新。弹棋坐对灯花落，中酒贪眠白日春。风尘荏苒今何许，两地盈盈望秋水。诸子栖迟白下城，惟君结客长安里。吾兄矫矫青云姿，风流儒雅弟所师。陈仲承家千里器，手标俊逸谁能羁。一朝担簦游太学，万乘亲临奖儒硕。讲艺同环璧水桥，趋朝更听钧天乐。祇今系籍金马门，大官之署光嶙峋。口脂面药随恩泽，汉宫唐省相氤氲。君不见汉家征伐事穷边，卜式躬输众所贤。又不见步兵厨中三百斛，阮籍沉酣恋微禄。丈夫目摄当时豪，请缨跃马纷儿曹。燕雀岂知鸿鹄志，高才宁合老蓬蒿。因君遥忆双珠树，别来花萼今何似。姜被愁看两地分，池草吟成欲谁寄。云霄比翼应有期，春风鸿雁劳相思。
送伯兄同妹夫陈箕南新授光禄南归因寄怀白下诸亲暨家中二仲兄
作者：王弘诲
朝代：明

把袂帝城隅，惆帐关门柳。行人驻马且衔杯，南北悠悠重回首。羡君归去白云乡，锦衣故里生辉光。黄金台畔草新绿，丹凤楼前日正长。去岁偕来向京阙，迢递山川历燕粤。挂席朝穿彭蠡云，停槎夜步金陵月。此时星聚凡几人，东风笑语客途新。弹棋坐对灯花落，中酒贪眠白日春。风尘荏苒今何许，两地盈盈望秋水。诸子栖迟白下城，惟君结客长安里。吾兄矫矫青云姿，风流儒雅弟所师。陈仲承家千里器，手标俊逸谁能羁。一朝担簦游太学，万乘亲临奖儒硕。讲艺同环璧水桥，趋朝更听钧天乐。祇今繫籍金马门，大官之署光嶙峋。口脂面药随恩泽，汉宫唐省相氤氲。君不见汉家征伐事穷边，卜式躬输众所贤。又不见步兵厨中三百斛，阮籍沉酣恋微禄。丈夫目摄当时豪，请缨跃马纷儿曹。燕雀岂知鸿鹄志，高才宁合老蓬蒿。因君遥忆双珠树，别来花萼今何似。姜被愁看两地分，池草吟成欲谁寄。云霄比翼应有期，春风鸿雁劳相思。
送余太史册封衡藩
作者：王弘诲
朝代：明

鸣珂晓日凤楼前，玉册颁封拜宠偏。汉室河山盟十二，齐庭宾客避三千。上林还拟词人赋，东海宁誇大国篇。自昔南游传太史，皇华况复羡当年。
送倪太守入计
作者：王弘诲
朝代：明

诏起褰帷海上城，浮沉世路转分明。向来偃蹇二千石，此去逍遥九万程。召对定前明主席，赐金谁续汉臣名。堪怜叔度空来晚，肯许儿童跨竹迎。翩翩五马似龚黄，文采风猷世莫当。拂地碧油明海甸，朝天彩鹢动炎荒。赋平湿野无苌楚，政简清阴有芾棠。受计正元知第一，早持节钺报君王。
送倪太守入计·其一
作者：王弘诲
朝代：明

诏起褰帷海上城，浮沉世路转分明。向来偃蹇二千石，此去逍遥九万程。召对定前明主席，赐金谁续汉臣名。堪怜叔度空来晚，肯许儿童跨竹迎。
送倪太守入计·其二
作者：王弘诲
朝代：明

翩翩五马似龚黄，文采风猷世莫当。拂地碧油明海甸，朝天彩鹢动炎荒。赋平湿野无苌楚，政简清阴有芾棠。受计正元知第一，早持节钺报君王。
送刘肖华太守廉州之任
作者：王弘诲
朝代：明

横金出守郡名廉，五马翩翩吏隐兼。鲛浦月明珠泽媚，羊城天阔羽书恬。黄堂政简高斋寂，画阁春深丽藻添。回首扶桑铜柱近，可能遗爱遍穷檐。
送南大司成张玉阳加太常领北雍
作者：王弘诲
朝代：明

旧京拜命入明光，国子新衔系奉常。天上夔龙虞礼乐，日边桓马汉宫墙。两都模范归山斗，异代风流并洛阳。从此金瓯须定卜，几人端不愧堂堂。清朝师席重成均，圣主临雍召讲臣。三老鸠筇分御席，诸生虎幄侍文茵。经纶遇主陈车马，冠带圜桥领搢绅。问讯旧游函丈地，向来糠秕愧先尘。
送南大司成张玉阳加太常领北雍·其一
作者：王弘诲
朝代：明

旧京拜命入明光，国子新衔系奉常。天上夔龙虞礼乐，日边桓马汉宫墙。两都模范归山斗，异代风流并洛阳。从此金瓯须定卜，几人端不愧堂堂。
送南大司成张玉阳加太常领北雍·其二
作者：王弘诲
朝代：明

清朝师席重成均，圣主临雍召讲臣。三老鸠筇分御席，诸生虎幄侍文茵。经纶遇主陈车马，冠带圜桥领搢绅。问讯旧游函丈地，向来糠秕愧先尘。
送卢思仁祠部抗疏归田
作者：王弘诲
朝代：明

慷慨陈孤愤，仓皇就逐臣。危言难悟主，直道岂谋身。荆玉原无玷，隋珠别有因。由来失路泣，不向赐环人。
送司空陈公之金陵
作者：王弘诲
朝代：明

台阶曳履荷恩殊，八座班联上大夫。星佩暂违枫殿直，云帆新向秣陵趋。虞廷底绩推神禹，周室开基重镐都。圣主即今虚席待，老臣何以赞皇图。剑履从容出九重，双旌遥指大江东。蕃宣久著周邦誉，馈饷曾推汉殿功。六代山河登眺外，两都筹策指挥中。风流画省应无事，赋就吴涛属便鸿。
送司空陈公之金陵·其一
作者：王弘诲
朝代：明

台阶曳履荷恩殊，八座班联上大夫。星佩暂违枫殿直，云帆新向秣陵趋。虞廷底绩推神禹，周室开基重镐都。圣主即今虚席待，老臣何以赞皇图。
送司空陈公之金陵·其二
作者：王弘诲
朝代：明

剑履从容出九重，双旌遥指大江东。蕃宣久著周邦誉，馈饷曾推汉殿功。六代山河登眺外，两都筹策指挥中。风流画省应无事，赋就吴涛属便鸿。
送吴瑞谷之应天广文
作者：王弘诲
朝代：明

高皇缔宏构，善善兴江东。魏巍天府地，奕奕开黉宫。明德标璇题，丙舍何嶒嵘。尊经聚典坟，丘索贯其中。毖彼秦淮流，依稀泮水通。佳气卿景右，人文日昭融。陛墀嗣祖烈，三五登皇风。敷命流寰宇，开基重镐丰。抡才九域至，多士端陶镕。夫君富琼玖，多识五车充。献赋嗟未遇，千金抱屠龙。沿牒徇微禄，秉铎飏懋功。想当横经时，函丈罗章缝。青毡亦不薄，绛帐自从容。讲堂胜花竹，当序列笙镛。大雅紬经笥，群迷待扣钟。峨峨髦士宜，雍雍凤来桐。吊古时多暇，六代感倥偬。文成答宾著，玄应载酒从。凤台赓李白，鹤观酬戴颙。三鳣堪卜兆，五鹿共推宗。天子临白虎，诸儒考异同。君其敬自勖，嘉会吾道逢。
送大司徒松坡毕公致政还乡
作者：王弘诲
朝代：明

优诏辞荣出汉宫，碧空寥落见孤鸿。两都八座经天地，一德三朝自始终。客向函关占紫气，人于洛社想遗风。秣陵回首含情旧，不尽东门叹息中。对罢戎机早乞閒，赐归真慰北堂欢。帆开驿路风烟渺，宠荷明廷雨露宽。茅士千年朝翟茀，莱衣五色隐龙蟠。乌私莫羡陈情疏，燕喜还同鲁颂看。
送大司徒松坡毕公致政还乡·其一
作者：王弘诲
朝代：明

优诏辞荣出汉宫，碧空寥落见孤鸿。两都八座经天地，一德三朝自始终。客向函关占紫气，人于洛社想遗风。秣陵回首含情旧，不尽东门叹息中。
送大司徒松坡毕公致政还乡·其二
作者：王弘诲
朝代：明

对罢戎机早乞閒，赐归真慰北堂欢。帆开驿路风烟渺，宠荷明廷雨露宽。茅士千年朝翟茀，莱衣五色隐龙蟠。乌私莫羡陈情疏，燕喜还同鲁颂看。
送大司成樟溪戴公归四明
作者：王弘诲
朝代：明

适志归来张翰舟，剡溪相访道何由。行藏且自亲猿鹤，得失从人唤马牛。怪事可能书咄咄，安居何处记休休。赐环明主应留意，莫赋离骚易感愁。
送太史何锡川使襄楚二藩便道省觐
作者：王弘诲
朝代：明

受社新恩下未央，词臣颁册路辉煌。人如梅阁来何逊，地是兰台对楚襄。览胜名都供作赋，趋庭佳节会称觞。悬知别梦吟池草，多在春卿署里芳。
送太史庄梅谷使韩庆二藩
作者：王弘诲
朝代：明

河山百二控秦京，带砺千秋载汉盟。宗子维城分玉叶，词臣建节下金茎。八闽烟树还家梦，四塞风尘吊古情。问道想过轩后洞，著书还续添园名。
送姚檗庵孔目转内台都事
作者：王弘诲
朝代：明

执法星明拱太微，幕中三佐似君稀。向来寂寞耽仙署，此去光华动帝畿。驿路霜威分豸绣，朝端风采侍龙衣。清时原倚台纲重，早树勋名达禁闱。
送宗伯赵公应召北上二首
作者：王弘诲
朝代：明

文昌星彩接奎躔，清世夔龙荷宠偏。东省追班联玉笋，北扉侍直赐金莲。吴门练影拟随马，钟阜欢声早卜鳣。前席好裁宣室对，孤忠应有汉皇怜。文采风流玉署仙，并游江左岁华迁。匡时礼乐南宫藉，抗疏声名北斗悬。花柳欣欣迎雨露，江湖冉冉隔云烟。向来珠树和鸣鹤，何日相随五凤边。
送宗伯赵公应召北上二首·其一
作者：王弘诲
朝代：明

文昌星彩接奎躔，清世夔龙荷宠偏。东省追班联玉笋，北扉侍直赐金莲。吴门练影拟随马，钟阜欢声早卜鳣。前席好裁宣室对，孤忠应有汉皇怜。
送宗伯赵公应召北上二首·其二
作者：王弘诲
朝代：明

文采风流玉署仙，并游江左岁华迁。匡时礼乐南宫藉，抗疏声名北斗悬。花柳欣欣迎雨露，江湖冉冉隔云烟。向来珠树和鸣鹤，何日相随五凤边。
送慈风上人还金陵因讯其师雪浪上座
作者：王弘诲
朝代：明

老夫归兴满青山，竹里逢僧心事间。沧海路寻杯底渡，白门家在定中还。传经几译西来意，杖锡谁从北渡关。若会浪师劳寄语，镜湖烟水待开颜。
送李太清给谏抗疏斥还
作者：王弘诲
朝代：明

琐闼封章白板弹，棱棱风采动朝端。安危报国丹衷苦，鼎镬甘心白昼寒。楚泽任教渔父问，汉廷终赖主恩宽。极知千古高名在，叹息清时有说难。风流千载见龙门，朝捧词头暮叩阍。慷慨此身宁自保，艰危吾道喜常存。一封岂谓酬臣节，九死犹应报主恩。珍重大崖传世业，归来掀揭树乾坤。
送李太清给谏抗疏斥还·其一
作者：王弘诲
朝代：明

琐闼封章白板弹，棱棱风采动朝端。安危报国丹衷苦，鼎镬甘心白昼寒。楚泽任教渔父问，汉廷终赖主恩宽。极知千古高名在，叹息清时有说难。
送李太清给谏抗疏斥还·其二
作者：王弘诲
朝代：明

风流千载见龙门，朝捧词头暮叩阍。慷慨此身宁自保，艰危吾道喜常存。一封岂谓酬臣节，九死犹应报主恩。珍重大崖传世业，归来掀揭树乾坤。
送梁浮山舍人往濮阳祭葬尚书苏公
作者：王弘诲
朝代：明

汉主旌忠礼数殊，颁恩远促侍臣车。风云万里丝纶下，雨露千秋俎豆馀。徐冢过时留挂剑，茂陵归日上遗书。伯鸾更拟东游赋，早寄秋鸿到石渠。
送欧桢伯大理迁南工曹
作者：王弘诲
朝代：明

赋成怜尔递迁官，风采当年水部看。名重汉廷推结袜，交倾词苑庆弹冠。钩帘钟阜春烟媚，对酒吴城海月寒。书续河渠应早寄，故人相望在长安。
送水部周明宇兵备淮扬
作者：王弘诲
朝代：明

粉署含香大雅才，宪邦新命汉廷推。人如水部初停草，地是扬州好咏梅。淮海风声传露布，邦沟月色映霜台。春农处处销金甲，将相勋名取次裁。
送沈少宰予告归省
作者：王弘诲
朝代：明

水镜冰壶照玉堂，清时霖雨正相望。一封何事陈乌鸟，双佩俄看解凤皇。寿酒杯添仙掌露，綵衣身染御炉香。麒麟双美真堪画，到处江湖繫庙廊。供奉遥辞玉案头，白云归梦绕沧洲。暂看北斗朝南极，即拟晨趋换昼游。宝轴龙衔三世诰，瑛盘鱼荐大官羞。公门此日栽桃李，好伴庄椿岁月悠。
送沈少宰予告归省·其一
作者：王弘诲
朝代：明
体裁：七言律诗

水镜冰壶照玉堂，清时霖雨正相望。一封何事陈乌鸟，双佩俄看解凤皇。寿酒杯添仙掌露，綵衣身染御炉香。麒麟双美真堪画，到处江湖系庙廊。
送沈少宰予告归省·其一
作者：王弘诲
朝代：明

水镜冰壶照玉堂，清时霖雨正相望。一封何事陈乌鸟，双佩俄看解凤皇。寿酒杯添仙掌露，綵衣身染御炉香。麒麟双美真堪画，到处江湖繫庙廊。
送沈少宰予告归省·其二
作者：王弘诲
朝代：明

供奉遥辞玉案头，白云归梦绕沧洲。暂看北斗朝南极，即拟晨趋换昼游。宝轴龙衔三世诰，瑛盘鱼荐大官羞。公门此日栽桃李，好伴庄椿岁月悠。
送沈燕云侍御按粤竣视京营
作者：王弘诲
朝代：明

绣斧新恩岭海回，朝端风采圣明推。九天骢马趋金阙，五色神羊下粤台。按部飞霜随白简，行营闪电捲黄埃。书生燕颔人争识，况复埋轮揽辔才。
送游紫南乡丈自文安擢谕海宁
作者：王弘诲
朝代：明

儒吏无嗟久陆沉，传经在在主恩深。五年化雨添文水，一日春风动武林。潮满钱塘开绛帐，烟浮鹫岭聚青衿。宦游到处多幽胜，僧夜能因续旧吟。
送王仰石太守之任惠州
作者：王弘诲
朝代：明

今之太守古诸侯。露冕专城拜宠优。羡尔福星临越徼，慰予乡思在罗浮。梅花驿路传应早，柳色关河望转悠。共理亦知明主意，惠声能不忝兹州。
送王荆石先生掌南院
作者：王弘诲
朝代：明

把酒关河暮，征帆潞渚开。风流江左地，文雅仲宣才。白雪曾倾市，黄金独上台。声名隆翰苑，气色动蓬莱。视草称周史，燃藜陋汉材。圭璋人共羡，山斗士多推。简在新恩渥，光华故里来。暂违枫殿直，遥向秣陵回。道以文章著，班仍侍从陪。北扉荣绾绶，东观忆衔杯。恋阙心方切，思吴驾每催。凤凰应有赋，鸿雁若为裁。风采看前席，祥光仰上台。汉宫需羽翼，商鼎待盐梅。迟尔鸣珂入，殊勋诵九垓。
送王见斋年丈赴华亭谕
作者：王弘诲
朝代：明

燕市悲歌又送君，清秋鸿雁感离群。酒钱尚愧苏司业，坐客空怜郑广文。三泖夜谈斋对月，九峰晴望馆为云。相思一寄华亭鹤，天路鸣声取次闻。
送直阁黎瑶石致政南还
作者：王弘诲
朝代：明

投老东归访钓游，梅花春色梦罗浮。丝纶乍远池头凤，机事浑忘海上鸥。避世金门怜意气，和歌玉署想风流。江湖亦自干星象，珍重当年泽畔裘。汉家东阁籍才贤，廿载丹霄雨露偏。倏尔蓬瀛生羽翼，翛然勾漏觅神仙。山中暇日输浮白，花下清斋闭草玄。知尔著书成世业，出关仍否向人传。
送直阁黎瑶石致政南还·其一
作者：王弘诲
朝代：明

投老东归访钓游，梅花春色梦罗浮。丝纶乍远池头凤，机事浑忘海上鸥。避世金门怜意气，和歌玉署想风流。江湖亦自干星象，珍重当年泽畔裘。
送直阁黎瑶石致政南还·其二
作者：王弘诲
朝代：明

汉家东阁籍才贤，廿载丹霄雨露偏。倏尔蓬瀛生羽翼，翛然勾漏觅神仙。山中暇日输浮白，花下清斋闭草玄。知尔著书成世业，出关仍否向人传。
送秘书王澄源奉使南还
作者：王弘诲
朝代：明

秋风行色动官河，直省清华到处多。知有玉鱼颁宠恤，遥闻金马唱离歌。九仙湖满乘槎泛，五指潮平拥传过。风度楼前问唐相，千秋金鉴待谁磨。
送粘酒与戴汝诚宫允
作者：王弘诲
朝代：明

玉液蒸回丹鼎云，珠崖春色此中分。花香准拟谈清圣，药力犹怜说细君。五斗难供他日债，一壶聊助半时醺。已问酒德堪侈颂，侧弁还成丽藻文。
送翟从先布衣奉母还粤
作者：王弘诲
朝代：明

驱车远游燕，言念高堂母。母依白下门，儿向华阳里。天涯一为别，悠悠嗟陟屺。岂不志桑蓬，胡能忘菽水。越鸟何依依，江鱼何瀰瀰。瞻云千里思，返驭从兹始。回睇黄金台，千秋犹下士。母在未许人，长揖谢知己。潞渚动轻帆，南风一何驶。入门相慰藉，一惧还一喜。愿言息蓬蒿，请学于陵子。
送袁上舍归岭南
作者：王弘诲
朝代：明

远道离离芳草铺，万家春色满皇都。谁将明月移归棹，一片乡心落五湖。野色苍茫入望微，春风到处送征衣。王孙不似花无赖，新向金台得价归。一冬卧雪有袁安，归梦应怜客子难。想到越南春睡足，不知何似蓟门寒。十载红尘识面初，谢家玉树更谁如。春来梦后池塘句，俱属风前塞雁书。
送袁上舍归岭南·其一
作者：王弘诲
朝代：明

远道离离芳草铺，万家春色满皇都。谁将明月移归棹，一片乡心落五湖。
送袁上舍归岭南·其三
作者：王弘诲
朝代：明

一冬卧雪有袁安，归梦应怜客子难。想到越南春睡足，不知何似蓟门寒。
送袁上舍归岭南·其二
作者：王弘诲
朝代：明

野色苍茫入望微，春风到处送征衣。王孙不似花无赖，新向金台得价归。
送袁上舍归岭南·其四
作者：王弘诲
朝代：明

十载红尘识面初，谢家玉树更谁如。春来梦后池塘句，俱属风前塞雁书。